“Kenapa Perlu Berjenaka Sampai Mahu Aibkan Orang?”

Susulan tindakan pelakon Faezah Elai yang mempersenda bentuk badan wakil penerima anugerah Fazura pada malam Anugerah Telenovela 2018 Sabtu lalu, akhrinya pelakon Nur Fazura membuka mulut mengenai isu tersebut.

Fazura meluahkan rasa kecewa di atas tindakan Faezah serta menyifatkan perbuatan tersebut memalukan, tidak beribawa dan tidak sihat kepada masyarakat. Katanya lagi, jika di luar negara, artis yang bersikap sedemikian akan digam dan tidak akan muncul di mana-mana program.

“Kenapa perlu berjenaka sampai tahap mahu mengaibkan orang? Kalau di Amerika Syarikat, mana-mana artis yang bersikap sebegitu sudah lama digam dan ditamatkan program mereka.

“Tetapi di negara ini, boleh pula orang suka. Satu dewan, termasuk pengacara, turut mentertawakan wanita terbabit sehingga dia kemurungan seketika.

“Sebagai selebriti, saya rasa perlu untuk bersuara bagi mewakili individu yang tidak dapat menyuarakan hak mereka. Saya takkan berdiam diri walaupun ada yang meminta untuk berbuat begitu,” katanya kepada BH Online.

Dalam masa sama, Fazura juga turut mengecam tindakan seorang pelawak wanita yang menganggap isu tersebut hanya sekadar gurauan samata-mata dan tidak perlu dipandang serius. Baginya, banyak lagi perkara yang boleh dijadikan bahan jenaka tanpa perlu mengaibkan bentul fizikal seseorang.

“Saya tidak setuju dengan pendapat itu. Sebagai pelawak, dia seharusnya mencari bahan jenaka lebih bernas tanpa mengaitkan bentuk fizikal seseorang ataupun apa saja perkara sensitif. Mungkin perkara itu tidak terkena pada dirinya sendiri, jadi bolehlah dia berkata demikian. Jika itulah idea bahan jenaka yang diagungkan olehnya, ia sangat memalukan,” katanya.

Terdahulu dalam satu kenyataan, Faezah Elai memberitahu dia tidak berniat memandang rendah wanita bertubuh gempal. Jelasnya, beliau hanya bergurau namun disalaherti oleh orang ramai.


Uqasha Senrose Bercinta Dengan Ben Amir?

Aktres jelita Uqasha Senrose yang sebelum ini memuat naik gambar mesranya bersama dengan pelakon Ben Amir, menjadi tanda tanya netizen akan hubungan sebenar mereka, akhirnya tampil memberi penjelasan bahawa hubungan mereka masih lagi dalam fasa perkenalan dan saling mengenal hati budi.

“Saya dah kenal dengan Ben Amir ini dah lama, semasa penggambaran drama ‘Dan Hati Pun Berkata’. Jadi semasa saya menghantar Nelly untuk menjalankan penggambaran, di situlah saya mula kenal Ben semula”

“Buat masa sekarang, kenal rapatlah, untuk mengenali hati budi dia macam mana kan. Doakan baik-baik sahaja,
katanya yang ditemui di majlis tayangan filem Hantu Kak Limah.

Tambahanya lagi, sikap Ben Amir yang sentiasa ‘cool’ membuatkan dirinya berasa senang untuk mengenali jejaka ini dengan lebih rapat.

“Sebab dia very cool, secara jujurnya bila keluar dengan dia ke apa, tak perlu nak cantik-cantik, pakai make-up,atau pun nak kena bersiap semua”

“Pakai t-shirt sahaja, pergi keluar makan dengan dia. Kalau dengan dia, saya dapat jadi diri sendiri,” katanya yang tidak pernah terfikir untuk mengenali Ben Amir secara lebih rapat. (rtky/h)


Zul Ariffin Dedah Siapa Wanita Di Phuket

Pelakon Zul Ariffin yang dikaitkan bercinta dengan seorang gadis warganegara Ukraine, bagaimanapun tidak menafikan atau mengiyakan khabar tersebut. Menurut Zul, dia mahu ‘masa’ yang memberikan jawapan pada persoalan yang timbul.

“Saya tak ada komen mengenai perkara ini. Saya bercuti dan saya pergi traininglah. Perkara ini mudah, kalau saya cakap perkara baik atau buruk ianya tidak membezakan apa-apa”

“Jadi saya biarkan orang untuk mengandaikan apa sahaja. Saya akan berdiam diri,” katanya yang ditemui di majlis tayangan Hantu Kak Limah.

Dalam pada itu, Zul turut mengakui dia mengenali rakannya itu yang dikatakan sama-sama menjalani latihan tinju di Phuket, Thailand.

“Sudah semestinya saya kenal, kawan baik. Kami menjalani latihan sekali,” ujarnya ringkas. (rtky/h)


Gudang Diserbu Penguatkuasa, Netizen Minta Sajat Bertaubat

Belum reda lagi isu mengenai usahawan popular Nur Sajat yang didakwa ke Ibu Pejabat JPN di Putrajaya untuk mengubah status jantina pada kad pengenalan, timbul satu lagi isu lain.

Menerusi Instagram, Sajat memuat naik video menunjukkan gudang yang menyimpan produk jualannya telah diserbu oleh anggota penguatkuasa. Turut disertakan kepsyen, Sajat memberitahu serbuan tersebut bukan salah pihak berkuasa tetapi ianya kesilapan pihak pengurusan gudangnya.

Dugaan di hari isnin!!! Kastam tak salah dalam hal ini,tetapi warehouse salah????? Banyak giler barang2 saya syg!!!

A post shared by  NUR SAJAT 02 (@nursajat02) on Jul 29, 2018 at 10:06pm PDT

Seperti sudah dijangka, ada segelintir netizen meluahkan rasa gembira dengan kesedihan yang dialami oleh Sajat. Ada juga yang memberitahu serbuan dilakukan kerana gudang tersebut tidak mempunyai sistem dan perlu mengikut peraturan yang ditetapkan.

Tidak kurang juga ada yang beranggapan insiden tersebut merupakan musibah dan petanda agar Sajat bertaubat. Namun, sehingga kini punca sebenar pihak Kastam menyerbu gudang tersebut masih belum diketahui lagi.


Zul Ariffin Bercinta Dengan Gadis Ukraine?

Jika sebelum ini pelakon Zul Ariffin pernah menjalin hubungan cinta dengan pelakon wajah Pan Asian, Zahirah Macwilson, baru-baru ini timbul pula desas-desus mengatakan Zul kini bersama dengan seorang gadis yang berasal dari Ukraine.

Menerusi perkongsian di sebuah laman Cari forum, gadis tersebut kini dikhabarkan berada di Phuket dan Zul juga dilihat kerap berulang ke negara itu untuk menjalani latihan martial arts.

Menerusi Instagram, gadis itu ada memuat naik Insta Story menunjukkan tatoo nama Zul di jarinya. Zul juga turut dilihat meninggalkan komen di salah satu gambar gadis tersebut dan memuat naik Insta Story menunjukkan mereka berada di lokasi yang sama dengan pose yang sama.

Berita itu ternyata mengejutkan ramai pihak terutama peminat Zul yang dikatakan kecewa sehingga mahu memboikot pelakon itu. Tidak kurang juga ada yang mengatakan wajah gadis tersebut mirip Zahirah.

Bagaimanapun sehingga kini belum ada sebarang kenyataan dari Zul sendiri tentang kesahihan cerita tersebut. Apa pun, tiada salahnya untuk Zul menjalin hubungan cinta dengan sesiapa pun dan peminat pula jangan terlalu berharap untuk idola mereka ini dijodohkan dengan pilihan mereka.


5 Tempat Menarik Ini Wajib Ada Dalam List Percutian Anda

Bercuti bersama keluarga sudah semestinya menjadi salah satu idaman anda. Jika sebelum ini masa anda banyak dihabiskan di tempat kerja, kini tiba masanya anda merancang percutian bersama keluarga.

Masa bercuti inilah ada dapat merapatkan lagi silaturahim bersama keluarga. Namun anda buntu untuk membawa keluarga bercuti di mana?

Jangan risau di sini kami kongsikan 5 tempat menarik untuk anda lawati dan kami yakin ia akan menjadikan satu kenangan terindah untuk anda sekeluarga.

Indonesia yang terkenal dengan masayarakatnya yang peramah dan kaya dengan barangan antik ini pastinya membuatkan anda tidak akan kecewa apabila memilih negara ini sebagai destinasi pelancongan anda.

Sudah menjadi adat apabila melancong ke negara orang, seharusnya anda ingin membawa pulang buah tangan kepada saudara mara tanda ingatan ketika melancong bersama ahli keluarga.

Masa inilah telefon memainkan peranan penting untuk anda. Yalah masa ini la nak video call untuk tunjukan barangan yang ingin dibawa pulang. Tapi anda risau bill anda akan dikenakan bayaran yang tinggi?

Sekarang anda tidak perlu rasa takut dikenakan bayaran yang tinggi lagi apabila anda berbual dengan saudara mara anda di Malaysia.

Dengan Digi postpaid ni boleh lah anda berberbual barangan yang ingin dibeli melalui video call.

Buat kaki shooping pastinya negara China merupakan tempat yang perlu anda lawati bersama keluarga. Mana tidaknya di negara inilah anda boleh shooping sakan dengan nilai yang jauh lagi murah sambil melawat tempat bersejarah mereka.

Masa inilah anda boleh kongsikan kenangan anda di China bersama rakan-rakan anda melalui media sosial. Tidak kisah la untuk kongsikan di Facebook mahupun Twitter. Tapi lebih menarik jika kongsikan di Instagram story secara langsung.

Dengan perkongsian tersebut rakan-rakan anda juga turut merasai seperti berada di China apabila melihat video live anda.

Dengan Digi Postpaid anda tidak perlu risau jika data anda habis apabila anda terlalu banyak berkongsi tempat menarik melalui media sosial.

Menarik lagi, anda akan diberi 5GB Internet roaming tau. Jadi mudahlah bagi anda untuk sentiasa kongsi tempat-tempat yang anda lawati bersama rakan-rakan anda di Malaysia.

Australia antara tempat yang menjadi tumpuan ramai dengan kehadiran kangaroo yang sangat comel. Senang cerita Australia merupakan negara Kangaroo yang wajib anda dan keluarga anda lawati.

Bagi sesiapa yang suka melancong pastinya Perth, Australia menjadi tempat idaman mereka.

Sudah menjadi kebiasaan apabila melawat tempat orang pastinya anda akan abadikan memori tersebut dalam bentuk gambar.

Bukan itu sahaja, jika anda tidak sabar untuk bercerita pengalaman dengan rakan atau keluarda anda. Anda tidak perlu risau lagi kerana di Australia anda boleh membuat panggilan 60 minit dengan mereka!

Filipina antara tempat buat pencinta alam semula jadi. Terkenal dengan suasana hijau di Cebu, Filipina buat anda rasa aman dan tenang.

Di Cebu Filipina juga merupakan tempat yang paling sesuai untuk anda selfie dengan whale shark. Yalah bukan senang tau nak bergambar dengan Whale share yang comel-comel.

Mata wang Filipina yang rendah juga buat anda rasa ingin pergi berulang kali. Dalam kesibukan menikmati alam semula jadi di Filipina jangan lupa untuk pastikan network telefon bimbing ada berada dalam network operator Smart.

Masyarakat Myanmar antara yang sering anda lihat di Malaysia. Namun negaranya penuh dengan sejarah yang hebat membuatkan anda harus jelajah sendiri ke negara tersebut.

Terkenal dengan negara yang terdapat 140 masjid di Yangon di samping penduduknya yang peramah membuatkan anda tidak kekok apabila melancong ke Myanmar bersama keluarga anda. Bukan itu sahaja, Myanmmar juga terkenal dengan makanan yang sangat lazat dan halal. Jadi anda tidak perlu risau lagi bila melancong ke Myanmar.

Bukan sahaja keindahan negara Myanmar anda harus nikmati, dengan Digi Postaid ini juga membuatkan anda akan rasa tenang dah bahagia apabila Internetnya seiring dengan kelajuan yang anda inginkan.

Dengan Digi Postpaid ini juga anda boleh jelah ke 10 buah negara lain dengan kelebihan data Internet, video call dan IDD call tanpa rasa ragu. Barulah kali tu percutian anda merupakan percutian yang paling indah tanpa gangguan internet lagi.

Bukan itu sahaja, pengguna Digi Postpaid di Malaysia anda boleh nikmati 100GB internet dan panggilan tanpa had ke seluruh rangkaian.

Kami harap dengan perkongsian tempat menarik akan membuatkan orang tercinta anda tersenyum lebar bila melawati tempat yang penuh dengan kenangan bersama ini seperti dalam video ni.


Pramugara Ini Berterima Kasih Pada Haqiem Rusli Bangkitkan Isu Kemurungan

Bulan lalu, industri hiburan negara dikejutkan dengan berita penyanyi muda Haqiem Rusli mahu bersara dari dunia nyanyian gara-gara mengalami depresi.

Isu tersebut menjadi perhatian ramai dan disebabkan isu Haqiem Rusli itu juga ada beberapa selebriti serta individu lain yang turut berani tampil mendedahkan bahawa pernah mereka juga pernah mengalami kemurungan dan ianya bukan perkara yang boleh dibawa main.

Pendedahan Haqiem Rusli itu juga turut membuka mata pemuda bernama Lufy merupakan seorang pramugari yang ingin mengucapkan terima kasih kepada Haqiem kerana dia kini lebih terbuka untuk kongsikan kisah kemurungan yang pernah dihadapi olehnya.

Saya Lufy seorang pramugara ingin berterima kasih kepada Haqiem Rusli kerana membangkitkan isu kemurungan dan berkongsi pengalaman beliau. Oleh sebab itu saya terbuka hati untuk berkongsi kisah saya dan perjalanan saya menempuh masalah kemurungan yang tidak putus datang dan bagaimana saya mengharunginya.

Bermula tahun 2014 saya kehilangan kerja, kehilangan arwah ayah saya sanjungi, dan sejak itu saya lebih suka bersendiri dan saya alihkan rasa sedih dengan memasak dan makan banyak sehingga berat badan naik mendadak. Saya hilang keyakinan diri dan bertambah lagi masalah kemurungan yang menyelubungi diri saya.

Suatu hari saya berehat ditepi jendela melihat pencawang di atas bukit saya teringat waktu kecil pencawang itu seolah olah Eifel Towel. Impian saya ingin ke Paris semenjak kecil. Tetapi bagaimana kerana saya tiada pekerjaan ketika itu.

Saya tetapkan hati untuk mengembara dan beli tiket Malaysia Airlines yang sangat murah ke Jakarta untuk menemui rakan baik saya yang berlakon di sana. Dalam perjalanan pulang hanya ada 32 orang sahaja penumpang di kelas ekonomi. Semasa pramugari menghidangkan air kepada saya, terdetik hati saya bertanya kepada dia:

“best tak jadi stewardess?” Die jawab Alhamdulillah
“MAS pergi Paris tak?” Jawabnya “ye still ke sana”

Saat itu saya menyimpan angan-angan jadi pramugara ‘I can kill 2 birds with one stone’. Saya pun mula mengamalkan cara pemakanan yang sihat dan bersenam. Percubaan pertama saya memohon jawatan pramugara di syarikat penerbangan tambang murah. Pusingan kedua saya tersingkir dihadapan juri memberi komen “let me be honest you look plump”.

Walaupun bmi dah ideal ketika itu masih lagi dikatakan gemuk. Tak pelah saya buat untuk Paris dan tidak akan putus asa. Saya teruskan rutin bersenam dan tunggu syarikat lain buat opening.

Tanggal 4 November 2014 saya terlihat iklan di surat khabar bertarikh 25 October 2014. Opening untuk Pramugari dan Pramugara di syarikat penerbangan kebangsaan kita. Premier Airlines pulak tu. Orang cakap kalau low cost tak lepas ada hati nak apply premier airlines. Daripada saya kekal murung lebih baik saya cuba je.

Selepas 3 hari mereka balas email saya dan dipanggil untuk temuduga pada 12 November. Saya ingat tak berapa ramai, rupanya hampir 500 permohon. Tetapi kerana ‘dreamjob’ saya teruskan perjuangan dan sampai ke peringkat akhir. Alhamdulillah lepas sebulan saya diterima bekerja di syarikat penerbangan tersebut.

Setelah lama bekerja dan semakin ramai rakan seperjuangan lain telah berhijrah ke airlines lain, berhenti, kita sendiri jadi lemah semangat. Itu lumrah.

Tak lama selepas itu saya sering jatuh sakit, hilang selera makan yang teruk dan selalu demam panas. Saya sendiri memang ada sinus. Kemungkinan bila kita lemah semangat lebih mudah kita jatuh sakit. Berat badan saya turun hampir 20 kg. Saya putuskan untuk menemui pakar dan menjalankan major surgery sinus. Kalau boleh kita elakkan major operation sebab ada risiko post surgery. Tapi takpelah daripada terus sakit.

Dalam keadaan lemah di hospital saya pun upload gambar keadaan saya di story ig. Feedback banyak yang saya dapat . “Babe u buat hidung ke? Dekat mana?”daripada orang-orang yang tak tahu cerita apatah lagi nk datang melawat dan tanyakan khabar.

Saya jawab “u pon interested ke nak buat hidung?” Ada yang menjawab memang berminat nak buat hidung. Saya pulak yang rasa kasihan untuk mereka ini.

Tak lama selepas surgery sinus, salur darah mata sebelah kanan pecah terpaksa menjalani major surgery lagi. Punca tidak diketahui. Betapa remuk hati kerana saya baru saja ingin mulakan azam tahun baru bekerja dan berjalan jalan terpaksa dicutikan lagi tanpa elaun. Saya anggap ini semua ujian dan ada hikmahnya. Namun, saya sangat bersyukur penglihatan saya pulih sepenuhnya.

Kali ini saya sengaja upload gambar di hospital
“U buat surgery double eyelid pulak ke? Recommend la”
Saya tidak ambil serius pandangan orang kerana saya ada masalah lebih besar untuk saya hadapi dan komitmen saya sendiri.

Dalam keadaan saya diberikan cuti doktor, saya tekad nak buat pembaharuan iaitu membina badan dan khatamkan Al Quran. Alhamdulillah saya berjaya melaksanakan target saya dalam masa saya tetapkan. Focus pada diri sendiri dan keluarga. Itulah hikmah yang besar saya dapat dan mungkin ada rezeki yang lebih besar selepas ini jika saya berhasrat untuk tidak lagi menjadi seorang pramugara.

Buat masa ini saya fokus untuk mencari sesuatu nafas yang baru mungkin seorang pengacara tetap, mungkin menjadi model yang menjadi inspirasi kepada anak muda yang lain. Semuanya bermula dengan angan-angan.

Ayat 5: Kerana sesungguhnya sesudah kesulitan itu ada kemudahan.
Ayat 6: Sesungguhnya sesudah kesulitan itu ada kemudahan.


Fara Hezel Tak Suka Lelaki Busuk, Suka Mengumpat

Sebelum ini, hubungan cinta antara kakak kepada Aiman Tino iaitu penyanyi Fara Hezel bersama pelakon Erry Putra hanya mampu bertahan lima bulan kerana tidak mendapat restu keluarga.

Baru-baru ini, Fara Hezel mendedahkan ciri-ciri yang perlu ada pada lelaki yang ingin menjadi kekasihnya.

Menurut Fara, dia impikan seorang lelaki yang jujur, penyayang, kacak, tinggi dan berkulit putih.

Apabila ditanya tentang sikap lelaki yang tidak gemari olehnya, Fara memberitahu dia paling tidak sukakan lelaki yang suka cakap besar.

“Saya tak suka lelaki yang busuk, cakap besar, suka mengumpat, pakaian tak kemas dan pendek,” katanya kepada mStar Online.

Dalam pada itu, Fara turut kongsikan impiannya yang bercita-cita untuk membuka kafe, menjadi ahli perniagaan yang berjaya, mahu berkahwin dan miliki cahaya mata, serta hadiahkan ibu bapanya untuk menunaikan haji.


Amyra Rosli, Amar Baharin Bakal Timang Anak Kedua?

Baru sahaja menyambut cahaya mata sulung tahun lalu, Amyra Rosli dan suami khabarnya kini sedang menantikan bayi kedua pula. Berita ini secara tidak sengaja dikongsikan oleh pelakon, Julia Ziegler di sosial media.

Menerusi IG story, Julia berkongsi gambar beliau bersama Amyra berserta dengan ucapan tahniah buat ‘mommy to be’ itu. Bagaimanapun pasangan terbabit setakat ini masih berdiam mengenai gsoip ini.

Mungkin Julia tidak menyedari berita baik ini belum dikongsikan oleh Amyra sendiri. Kami juga tidak pasti kesahihan berita ini, kalau betul apa salahnya Aqeef Anaqi dapat adik baru.

Terdahulu Amyra dan Amar Baharin selamat menimang bayi sulung mereka pada Oktober tahun lalu selepas mendirikan rumah tangga pada tahun 2016. Jika benar, tahniah diucapkan buat pasangan ini! (rtky/w)


"Dia Yang Salah Faham, Kenapa Heret Orang Lain Sekali"

Kerana dikecam hebat, Faezah Elai mempertahankan diri dan menjelaskan beliau tidak berniat memandang rendah wanita bertubuh gempal. Jelasnya, beliau hanya bergurau namun disalaherti oleh orang ramai.

“Mungkin gurauan saya agak kasar hingga ramai membuat andaian saya mempersenda susuk tubuh wanita yang berubah selepas melahirkan anak. Saya tiada niat menyindir bentuk tubuh individu itu”

“Saya hanya maksudkan trofi itu diterima orang lain, bukan Fazura sendiri. Tiada langsung kaitan dengan susuk tubuh wanita itu. Saya tidak terfikir langsung untuk memalukan atau memandang rendah kepada sesiapa”

Dalam masa yang sama, Faezah seolah menyindir Fazura kerana memuat naik kenyataan mengenai tindakannya yang dianggap sebagai ‘body shaming’ sehingga mengheret orang ramai salah sangka terhadapnya.

“Saya berkata begitu sebagai merujuk kepada diri yang turut mempunyai lima anak dan berhijab. Jika ada pihak yang salah faham dengan kenyataan saya, kenapa perlu mengajak orang lain supaya keliru sama?,” katanya.

Terdahulu Fazura memuat naik sebuah video menunjukan Faezah ‘bergurau’ mengenai bentuk badan wakil yang mengambil anugerahnya, berserta dengan kata-kata positif buat wanita diluar sana. (rtky/w)


Klip Video Hajat Oleh Hael Husaini Timbulkan Isu LGBT?

Kehadiran Polla dalam klip video terbaru Hael Husaini, Hajat tidak dapat dinafikan memberi kejutan kepada peminat dan penonton lebih-lebih apa yang dibawakan kepada audiens kali ini adalah cukup berbeza dari kebiasaan.

Bagaimanapun terdapat beberapa komen di laman Youtube lagu berkenaan yang memetik isu berkaitan dengan gerakan LGBT yang ketika ini bagaikan menjadi isu hangat. Tidak lupa juga nama Sajat turut terkait sama di ruangan komen.

Jika diikutkan video muzik Hajat ini ternyata memberi kelainan dengan melawan klise yang biasa kita lihat mempertaruhkan wanita seksi. Malah kehadiran Polla juga tidak dapat dinafikan mampu menarik peminat dari negara jiran untuk lebih mengenali figura penyanyi lagu ini.

Apa pun, pastinya pasukan pemikir klip video Hael ini mempunyai jawapan tersendiri dalam membawakan perbezaan yang jarang-jarang dibuat di dalam industri seni tanah air ini. (rtky/s)


Fazura Selar Faezah Elai Body Shamming Wakilnya

Hanya kerana berbentuk sidikit gempal, wakil penerima anugerah, Fazura pada malam Anugerah Telenovela 2018 diperli oleh Faezah Elai selaku penyampai anugerah pada malam tersebut. Ramai mengkritik ‘gurauan’ pelakon itu yang keterlaluan dan mengguris hati.

Video berdurasi 12 saat itu menunjukkan, seorang wanita mengambil anugerah yang dimenangi Fazura. Selepas itu, dengan bersahaja Faezah bergurau dengan mengatakan wanita itu merupakan Fazura selepas beranak lima.

Hal itu bagaimanapun tidak disenangi peminat, termasuk Fazura sendiri yang menyelar tindakan Faezah menerusi kenyataan di Instagram. Fazura berkata, sebagai wanita, beliau tidak patut memalukan wanita lain di depan orang ramai.

Kenyataan itu turut disokong oleh peminat beliau di ruangan komen. Lebih terkilan apabila, gurauan kasar Faezah terhadap wanita itu turut mengundang gelak tawa mereka yang hadir di dewan tersebut.

Bagaimanapun Faezah dalam kenyataan lain, menafikan berniat berbuat begitu dan menyatakan suaminya juga gempal membuatkan tiada sebab untuk dirinya berbuat begitu. Harapnya menjadi pengajaran buat Faezah supaya tidak jadikan bentuk fizikal sebagai bahan gurauan. (rtky/w)


Instagram Ini Dedahkan Selebriti Popular Pakai Barang Tiruan

Apabila bergelar selebriti penampilan perlu dijaga dan gaya pula perlu mengikut trend dengan pelbagai jenama mewah yang popular. Kalau boleh kena bagi nampak menyerlah, barulah boleh jadi ukutan dan idola ramai peminat.

Namun baru-baru ini, sebuah akaun Instagram diberi nama @streetwearbustamy mendedahkan beberapa selebriti popular yang menggayakan barangan jenama tiruan berdasarkan oleh pemerhatian yang dilakukan oleh Instagram tersebut.

Susulan pendedahan itu, rata-rata netizen terkejut kerana tidak menyangka selebriti yang ‘dikantoikan’ oleh Instagram tersebut memakai barangan jenama tiruan. Namun, ada juga selebriti yang  dikesan menggunakan barangan jenama yang tulen dengan harga mencecah ribuan ringgit seperti Awal Ashaari, Sharifah Sakinah, Asad Motawh, Nabila Razali, Hael Husaini dan Neelofa.

A post shared by  Streetwear Busted Malaysia (@streetwearbustamy) on Apr 29, 2018 at 8:07am PDT

A post shared by  Streetwear Busted Malaysia (@streetwearbustamy) on Jul 23, 2018 at 12:32am PDT

A post shared by  Streetwear Busted Malaysia (@streetwearbustamy) on Jul 23, 2018 at 12:38am PDT

Busted! @arajohari wearing fake Balenciaga Triple S. Who know, will know.?

A post shared by  Streetwear Busted Malaysia (@streetwearbustamy) on Jul 23, 2018 at 1:08am PDT

A post shared by  Streetwear Busted Malaysia (@streetwearbustamy) on Jul 23, 2018 at 3:14am PDT

BUSTED @k1ngcoco_1 ????Fake gucci there? go give an L to this post. Zoom out to the gucci logo.

A post shared by  Streetwear Busted Malaysia (@streetwearbustamy) on Jul 23, 2018 at 7:24am PDT

A post shared by  Streetwear Busted Malaysia (@streetwearbustamy) on Jul 23, 2018 at 8:50pm PDT

BUSTED?! Spotted @fatiyalatiff wore fake Supreme waist bag SS18????????????. As public figure this shouldnt happened. Please educate yourself on abusing of Intellectual Property or counterfiet thingy. . Supporting fake products is highly unethical and abuse the intellectual property. Please educate yourself, we are not condemning, but this issue become trend in our society. #bustedMY #stoppromoting #fakeigreview #anticounterfiet

A post shared by  Streetwear Busted Malaysia (@streetwearbustamy) on Jul 26, 2018 at 5:26pm PDT

BUSTED?!! This famous actress @emma_maembongofficial spotted wearing fake gucci ace. Yahhh it's inspired but copyright intellectual property is a crime tho. ??????? #bustedMY

A post shared by  Streetwear Busted Malaysia (@streetwearbustamy) on Jul 26, 2018 at 6:38am PDT

Busted??! A singer @naimdanielx spotted wore fake Vetements raincoat. He already deleted the post on his IG after we did poll question on ig story???????????. Please dont support fake/counterfeits item bro, as celebrity you should know this. If orang copy lagu awak marah tak??

A post shared by  Streetwear Busted Malaysia (@streetwearbustamy) on Jul 28, 2018 at 5:05am PDT


Emma Maembong Hadiahkan Kereta Mewah Buat Bapa

Jika anda mengikuti Instagram pelakon Emma Maembong, pasti ramai tahu bahawa Emma sering kongsikan gambar mesra bersama bapanya. Ramai yang memuji dan tidak kurang juga ada yang cemburukan hubungan rapat mereka anak beranak.

Terbaru, Emma membuat kejutan istimewa buat bapanya, Ismail Embong, 70 tahun, dengan menghadiahkan sebuah kereta mewah sempena hari jadi bapanya.

Menerusi posting di Instagram, Emma kongsikan detik istemewa itu dan memberitahu bagaimana dia mula bekerja sejak umur 15 tahun untuk membantu bapanya sebagai seorang pelukis. Menurut Emma lagi, hadiah tersebut adalah untuk membalas jasa bapanya yang menjaganya dengan baik sejak dari kecil lagi.

Dari kecik kawan2 mesti cerita “ ayah aku CEO” “ ayah aku kerja besar” ayah kau emma cuma pelukis je. Boleh hidup ke? Kau plk tak sekolah mcm mana nk jaga ayah kau. Dari umur 15 dah mula berkerja untuk bantu ayoh.belajar membaca sendiri,belajar erti hidup .bila kita berjalan byk benda perlu berlajar sendiri. Byk cabaran dan dugaan tp apa2 pon yg jadi usaha paling penting. And This is for you ayoh. Thank you sbb jaga tima dgn baik. Dari kecik sampai besar. Tima cuma nk ayoh dan mama bangga dgn tima. Hope you like. Love you so much ayoh. I got my cool sport car from @dtcmotors . Kalau nk cari kereta cantik2 dan murah boleh contact dgn @ali_dtcmotors . Thank you ! #emmamaembong #emanizers @emanizers #xdehalbro

A post shared by  EmmaMaembong (@emma_maembongofficial) on Jul 26, 2018 at 11:45pm PDT

“Dari kecik kawan-kawan mesti cerita “ ayah aku CEO”, “ayah aku kerja besar”, “ayah kau Emma cuma pelukis je. Boleh hidup ke? Kau pula tak sekolah macamana mana nak jaga ayah kau.

“Dari umur 15 dah mula berkerja untuk bantu ayoh. Belajar membaca sendiri, belajar erti hidup. Bila kita berjalan banyak benda perlu berlajar sendiri. Banyak cabaran dan dugaan tapi apa-apa pun yang jadi usaha paling penting,” tulis Emma.

Emma juga turut meluahkan rasa terkilan apabila ada kawan-kawannya yang memperlekehkan pekerjaan bapanya sebagai pelukis dan memandang rendah padanya tentang bagaimana dia mahu menjaga bapanya sedangkan dia tidak bersekolah.

Pengorbanan seorang bapa memang tidak boleh diukur dengan wang ringgit, tapi tidak salah rasanya jika seorang anak cuba menggembirakan hati bapanya dengan menghadiahkan sesuatu yang mahal.


"Murah Rezeki Kalau Rumah Tangga Harmoni"

Perjalanan rumah tangga bagi setiap pasangan pastinya berbeza, begitu juga dengan Wawa Zainal yang mengakui rumah tangganya juga baru mengecapi bahagia setahun lalu walaupun sudah 7 tahun berkahwin.

“Selama hampir tujuh tahun berkahwin, jujurnya baru setahun ini yang betul-betul tiada bergaduh dan harmoni sahaja selalu. Kalau dulu ada juga bergaduh sebab saya asyik cari pasal je”

Menurut Wawa, mungkin kerana dirinya yang masih muda dan tidak matang mengendalikan sesuatu membuatkan beliau sering bergaduh dengan suami. Namun semakin meningkat usia dan matang, beliau kini lebih bahagia.

“Mujur Aeril banyak bersabar dengan perangai ‘harimau’ saya tetapi pada masa sama saya belajar untuk menghargai dan tidak lagi menjadi harimau jadian. Rezeki murah gila bila rumah tangga harmoni”

“Terus terang saya menyesal dulu selalu cari pasal dengan dia. Jika dari dulu harmoni mungkin saya sudah kaya raya sekarang,” selorohnya mengenai pertanyaan mengenai tips rumah tangga.

Biasalah setiap rumah tangga pasti ada pasang dan surut. Selalunya perkahwinan di usia muda memang banyak cabarannya kerana faktor kematangan pasangan masing-masing. Apapun semoga pasangan ini sentiasa bahagia! (rtky/w)


"Jangan Buat Benda Tak Elok, Saya Izinkan Dia Kahwin Lain"

Tidak pasti sebabnya, Umie Aida menerusi akaun Instagram mendedahkan beliau memberikan keizinan kepada suaminya untuk bernikah lagi. Jelasnya, beliau sanggup bermadu asalkan suami tidak membuat perkara tidak elok dibelakang.

“Pagi ni me (saya) bangun tidur, tiba-tiba me cakap dekat abang (suami). Jangan buat perkara tak elok. Kalau nak terus kahwin. Me izinkan. Terkejut beruk abang. Dia cakap me merepek”

Kenyataa itu sedikit sebanyak menimbulkan tanda tanya peminat tentang keputusan pelakon itu. Tulis Umie lagi, beliau juga sedar dirinya bukanlah isteri yang sempurna untuk suaminya.

“Me cakap me tahu me bukan isteri yang sempurna. Entahlah kenapa dan mengapa me boleh cakap begitu. Tapi yes, Me izinkan dan me nak abang tahu itu,” tuilsnya di laman sosial semalam.

Bagaimanapun di ruangan komen, rata-rata peminat mendoakan kesejahteraan rumah tangga pasangan ini. Tidak kurang juga ada yang mengaitkan dengan drama yang sedang hangat kini, Jangan Benci Cintaku. (rtky/w)


“Dosa Besar Ke Kalau Pakai Barang Fake?”

Baru baru ini kecoh tentang satu akaun Instagram yang mendedahkan ramai selebriti menggayakan barangan berjenama palsu dan bukan seorang dua yang menjadi mangsa pendedahan akaun tersebut.

Perkara ini telah menjadi perhatian ramai termasuklah beberapa orang selebriti sendiri termasuklah Sharnaaz Ahmad yang timbulkan persoalan sama ada salah atau tidak memakai barangan palsu.

Memberikan pandangan beliau di Twitter, Sharnaaz Ahmad mengakui pernah memakai baju berjenama Supreme tetapi palsu hasil pemberian peminat dan menganggap perkara itu tidak salah.

Orang ramai yang membaca kenyataan Sharnaaz Ahmad itu langsung membalas mengatakan konsepnya sama jika para peminat membeli filem atau lagu cetak rompak yang mana sering menjadi rungutan para selebriti sendiri.


“Kereta Beli RM1.8 Juta, Tak Sampai 10 Minit Tinggal Abu”

Usahawan kosmetik terkenal, Datuk Seri Aliff Syukri mengakui kereta Ferrari model 458 Italia yang terbakar di Kilometer 39.5 Lebuhraya Shah Alam (KESAS) arah dari USJ ke Plaza Tol Sunway, petang Khamis lalu adalah miliknya.

Semalam, menerusi Instagram miliknya, Aliff memuat naik video meluahkan rasa sedih dan menangis apabila mendapat tahu kereta kesayangannya itu seratus peratus musnah dijilat api.

BACA: Bakat Tak Dihargai, Aliff Syukri Mahu Menyanyi Di Luar Negara

aku insan yg lemah…kuatkanlah semangatku ya Allah..apa patut saya buat..kereta kesayangaku aku beli rm1.8juta… x ada salah x ada apa tetiba meletop terbakar?

A post shared by  Ohabangkosmetik (@aliffsyukriterlajaklaris) on Jul 26, 2018 at 8:56pm PDT

Difahamkan, kereta mewah terbabit dipandu oleh individu lain seorang lelaki warga Australia berusia 29 tahun yang menyewa kereta tersebut. Bagaimanapun, pemandu itu terselamat tanpa sebarang kecederaan.

hancur sudah..harapan.. tak sampai 10mnit dah tinggal abuu.. biarlah polis buat siasatan.. aku redha dan pasrah.. kuatkan semngat sy ya sahabat ig dan fb..

A post shared by  Ohabangkosmetik (@aliffsyukriterlajaklaris) on Jul 27, 2018 at 5:30am PDT

Sebelum ini Aliff pernah memberitahu kereta Ferrari itu tidak seronok untuk dipandu kerana tempat duduknya yang tidak selesa, bunyinya yang bising serta cukai jalan yang mahal.

Rata-rata netizen meluahkan rasa simpati di atas ujian itu dan ada yang mengatakan mungkin ada hikmah disebalik kejadian kerana bukan beliau yang memandu kereta tersebut sewaktu kejadian.


Fazley Yaakob Naik Pelamin Kali Kedua November Depan

Sebelum ini, penyanyi dan chef selebriti Fazley Yaakob pernah menyatakan hasratnya untuk bersanding kali kedua dengan isterinya Azrene Soraya dan akan mengotakan janji tersebut pada November depan.

Menurut Fazley, majlis tersebut akan diadakan secara sederhana dengan menjemput rakan-rakanya yang tidak dapat hadir ke majlis perkahwinannya 12 tahun lalu.

“InsyaAllah perancangannya bulan November depan kerana kami bernikah pada 7 November, mungkin dalam minggu itu. Persiapan sudah dirancang atas kertas cuma belum secara fizikal.

“Tapi ia bergantung juga kepada jadual saya dan isteri serta selesaikan urusan anak-anak dulu,” ujarnya kepada mStar Online.

Kata Fazley lagi, majlis tersebut adalah bagi meraikan ahli keluarga, rakan-rakan dan rakan media yang tidak dapat hadir pada majlis sebelum ini selain mengotakan janji yang pernah dibuat kepada arwah bapanya.

“Dulu saya jemput 100 orang media ke majlis itu tapi lapan orang sahaja yang datang, malah ada yang datang itu diberhentikan kerja.

“Ada rakan media yang hubungi saya minta maaf tak dapat datang dan ketika itu mereka minta saya buat lagi majlis jika ada rezeki untuk mereka datang. Selain itu juga pesanan arwah ayah saya sebelum dia meninggal,” katanya.

Fazley dan Azrene mendirikan rumah tangga pada 2007 dan perkahwinan itu penuh kontroversi apabila ibu Azrene iaitu Datin Rosmah Mansor tidak merestui perkahwinan tersebut.


Isu Ubah Status Jantina, JPN Tidak Terima Permohonan Sajat

Sehingga kini, status jantina usahawan berjaya, Nur Sajat masih lagi menjadi tanda tanya dan bagaikan tiada jalan penyelesaian walaupun melibatkan pihak Jabatan Kemajuan Islam Malaysia (JAKIM) sejak Januari lalu.

Terbaru, Jabatan Pendaftaran Negara (JPN) mengesahkan pihaknya tidak menerima sebarang permohonan dibuat oleh Nur Sajat Kamaruzzaman untuk mengubah status jantina pada kad pengenalan miliknya.

Menurut Ketua Pengarah JPN, Datuk Mohammad Razin Abdullah berkata, pihaknya tidak menghalang individu yang mahu membuat permohonan menukar jantina mereka pada MyKad, namun akan diteliti terlebih dulu mengikut prosedur ditetapkan.

“Dalam proses permohonan penukaran jantina, ada beberapa aspek yang akan dilihat, iaitu dokumen kelahiran yang disahkan oleh doktor. Di dalam sijil kelahiran terdapat tiga kategori jantina yang diletakkan iaitu lelaki, perempuan dan diragui.

“Sekiranya jantina individu berkenaan disahkan oleh doktor sebagai kategori diragui, mereka boleh mengemukan permohonan untuk memilih salah satu jantina yang lebih dominan apabila sudah dewasa,” katanya kepada BH Online.

Bagaimanapun pihak JPN akan menolak permohonan daripada individu yang sudah disahkan jantinanya sejak dilahirkan oleh doktor seperti tertera pada sijil lahir.

Terdahulu Sajat dilaporkan enggan memberi sebarang kenyataan apabila dia didakwa ke Ibu Pejabat JPN di Putrajaya, baru-baru ini untuk mengubah status jantina pada kad pengenalan.


Rita Rudaini Terkejut Ramai Lelaki Muda Ajak Kahwin

Ekoran kenyataanya mengenai perkahwinan dengan lelaki lebih muda, pelakon Rita Rudaini mendedahkan dia menerima banyak mesej peribadi yang mahu menjadikannya pasangan hidup.

Menurut Rita, mesej yang diterima itu adalah dikalangan lelaki muda yang mahu mengajaknya keluar dan melamarnya sebagai isteri.

“Saya sebenarnya terkejut juga apabila pandangan saya mengenai perkahwinan dengan lelaki jauh lebih muda menyebabkan ramai menghantar DM di Instagram. Ramai lelaki muda yang menghantar mesej ajak keluar. Malah ada yang memberitahu nak menjadikan saya sebagai isteri,” katanya kepada mStar Online.

Namun Rita memberitahu, dia tidak melayan mesej-mesej tersebut kerana tidak berminat untuk menjalin hubungan cinta buat masa ini dan lebih selesa dengan kehidupannya sekarang.

“Ada rakan-rakan nak kenalkan saya dengan lelaki pun saya tidak mahu. Hendak mencari pun saya sibuk dengan aktiviti harian. Nak kata sunyi tidak juga kerana saya selesa dengan kehidupan sekarang yang bebas masalah rumah tangga,” katanya.

Rita sebelum ini pernah mendirikan rumah tangga dengan Aidil Zafuan pada 2008 sebelum berpisah pada 5 September 2013. Pasangan itu dikurniakan dua anak lelaki iaitu Airit Rayyan Rizqin, 9, dan Airit Qaqa Arjuna, 7.


Safiey Illias Putus Cinta, Tak Mahu Lagi Dikaitkan

Jika anda mengikuti Instagram usahawan kosmetik, Safiey Illias, pasti ramai yang tahu bahawa Safiey mempunyai hubungan rapat dengan seorang lelaki yang dikenali sebagai Syah.

Semalam, Safiey memuat naik posting berkenaan hubungannya dengan lelaki tersebut yang dikatakan sudah tiada apa-apa lagi. Safiey juga turut meminta agar netizen tidak mengaitkan lagi dirinya dengan lelaki itu.

Menerusi posting tersebut, turut disertakan kepsyen bahawa dia mahu meneruskan perjalanan hidupnya dan berharap ada wanita lain yang boleh menjaga lelaki itu sebagaimana Safiey menjaganya.

Berapa jam kemudian, Safiey memuat naik satu lagi posting menunjukkan perbualannya dengan usawahan cantik Nur Sajat yang menasihatinya untuk tidak memuat naik status mengenai hubungan mereka di media sosial dan berharap apa saja isu diantara mereka boleh diselesaikan secara baik.

Seperti sudah dijangka, posting tersebut menimbulkan pelbagai reaksi dari netizen yang seperti menyindir terhadap situasi yang berlaku ke atas Safiey. Ada juga yang mengatakan apa yang berlaku itu hanya sekadar gimik semata-mata.

Menerusi posting terbaru hari ini, walaupun tidak mahu dikaitkan dengan lelaki tersebut, Safiey memberitahu dia dan lelaki tersebut masih lagi berkawan baik.


“Dulu Rasa Tak Layak Berhijab, Solat Pun Qada-Qada”

Selepas pulang dari mengerjakan umrah bersama suami pada Mei lalu, penyanyi Siti Sarah kini tampil manis berhijab. Walaupun sudah lama berniat untuk berhijab, Sarah memohon agar dirinya diberi hidayah untuk terus kekal bertudung.

Menurut penyanyi bersuara lantang ini lagi, selepas pulang dari umrah dia tidak mahu menunjukkan rambut dan lebih selesa berhijab. Namun mengakui agak janggal untuk berhadapan dengan semua orang dan seperti tiada kekuatan.

“Sebenarnya Sarah masih orang yang sama lepas balik umrah tempohari. Cuma ketika itu Sarah rasa tak nak tunjuk rambut dan lebih selesa behijab. Pernah satu masa Sara memang rasa janggal untuk berhadapan dengan orang ramai masa awal-awal berhijab.

“Hampir beberapa minggu jugalah Sarah bermain dengan perasaan yang macam-macam. Bukan kerana hijab yang dipakai, tetapi ketika itu seperti tiada kekuatan untuk berhadapan dengan orang ramai,” katanya kepada Hijabista.

Kata Sarah lagi, tiada keperluan untuknya memadam gambar-gambarnya di Instagram ketika tidak berhijab kerana itu adalah kisah sejarah hidupnya yang lama.

“Biarkan saja gambar-gambar itu kerana kalau padam pun orang masih boleh cari diri kita yang dulu. Lagipun itu sejarah Sarah. Dulu Sarah rasa diri ini tidak layak berhijab. Sembahyang pun qada-qada. Takut nanti dilabel macam-macam. Tapi sekarang Sarah selesa dengan penampilan Sarah,” ujarnya lagi.


Baru 30 Hari Bersalin Dah Kerja, Ini Jawapan Isteri Aliff Syukri

Belum lagi habis tempoh berpantang, isteri kepada Datuk Seri Aliff Syukri, Datin Nur Shahida sudah kembali bekerja walaupun baru saja 30 hari melahirkan cahaya mata keempat.

Menerusi Instagram, Shahida memberitahu ada beberapa urusan pejabat yang perlu diselesaikan. Namun sebelum dikecam oleh netizen Shahida menjelaskan dia masih lagi berpantang seperti biasa.

“Mama dah start kerja lah yusoffalqardawi ikut mama pergi pejabat hari ni.yusoff pun dah genap 1 bulan. Tapi masih berpantang juga ya masih pakai stokin masih bawa makanan pantang (kes takut kena kecam jadi i explain awal-awal).

Menurut Shahida lagi, dia sememangnya akan mula bekerja selepas 30 hari bersalin sejak melahirkan anak sulungnya lagi. Tambahnya, dia perlu menyelesaikan beberapa urusan yang memerlukan perhatiannya dengan kadar segera.

“Sebab saya memang dari anak sulung memang jenis 30 hari je dah mula bekerja maklumlah kerja dah memanggil saya di pejabat tu. Sindrom mak-mak sangat pakai nursing cover ke hulu ke hilir sampai lupa nak buka,” tulis Shahida di Instagram miliknya.

Pada 25 Jun lalu, Aliff Syukri dan isteri selamat menimang cahaya mata lelaki yang diberi nama Yusoff Al Qardawi


"Dulu Tak Suka Suami Orang Tapi Sekarang.."

Kalau dulu digosipkan bercinta dengan PA muda sehingga dipecat, kini Datuk Seri Vida digosipkan pula dengan seorang pelakon muda, Putra Amaris. Namun hubungan ‘teman tapi mesra’ itu menjadi persoalan kerana status suami orang.

“Kenal dah lama, adalah dalam 5 tahun tapi ketika itu saya tak layan pun. Cuma bila saya nak casting untuk klip video baru saya tu, Amaris mesej saya lagi. Katanya dia nak kerja dengan saya. Dari situ baru kami rapat”

Jika dulu Vida pernah tagas dengan prinsip enggan mengambil suami orang, tetapi kini Vida seakan keliru dengan pilihan itu dan dengan hubunggan beliau sekarang, Vida risau takut termakan kata-kata sendiri.

“Fasal hubungan tu pula entahlah, tak tahu nak cakap macam mana, wait and see time will tell. Saya pernah berada dalam situasi bermadu itu. Saya tak suka. Jadi sebab itulah saya tak suka laki orang tapi takut juga jika kata-kata termakan diri sendiri nanti,” jelasnya kepada Sinar Harian.

Untuk pengetahuan, Amaris telah mendirikan rumah tangga Januari lalu, isterinya juga cantik manis. Kami pun tidak pasti hubugan ini gimik perniagaan semata atau memang Vida sedang dilamun cinta sekarang. Doa yang baik-baik! (rtky/w)


Hamil Anak Kedua, Puteri Sarah Dilarang Dukung Anak

Tahniah buat Syamsul Yusof dan juga isteri, Puteri Sarah Liyana kerana bakal menimang cahaya mata tidak lama lagi. Menurut Sarah, usia kandungannya kini berusia lima minggu dan doktor sudah pun menasihatinya untuk tidak melakukan perkara berat.

“Alhamdulillah saya disahkan hamil kira-kira lima minggu. Saya memang merancang untuk mendapatkan cahaya mata dan sudah mencuba sejak anak pertama berusia 11 bulan lagi”

“Doktor minta saya untuk cuba hamil lepas anak saya setahun tapi saya cakap dengan Syamsul saya sudah berusia 33 tahun dan kalau boleh mahu anak segera. Jadi saya terus sahaja mencuba dan tidak sangka rezeki itu datang pada masa kami dua-dua sedang sibuk,” jelasnya kepada mStar Online.

Sementara itu, walaupun Sarah dan Syamsul masing-masing sibuk menguruskan kerjaya ketika disahkan hamil, dalam masa yang sama doktor turut menasihatkan agar Sarah banyak berehat.

“Doktor tak benarkan saya dukung anak atau lakukan kerja-kerja berat. Tapi saya dukung juga curi-curi. Sekarang saya belum lagi muntah-muntah, mungkin masih awal kerana ketika hamil anak pertama juga saya mula alahan pada bulan ketiga,” katanya. (rtky/s)


Buat Kerja Rumah, Syatilla Keguguran Kerana Pendarahan Teruk

Mengakui kecewa kerana tidak dapat menimang cahaya mata kedua, pelakon Syatilla Melvin bagaimanapun reda di atas kejadian tersebut. Menurut Syatilla, dia mengalami pendarahan teruk setelah melakukan kerja rumah minggu lalu.

“Sekitar minggu lepas, saya mengalami pendarahan yang sangat teruk selepas melakukan kerja rumah. Mungkin saya penat sangat sehingga janin yang telah berusia enam minggu gugur”

“Pada mulanya, saya agak sedih, maklumlah kami memang merancang untuk menambah zuriat. Tetapi, saya dan suami reda dengan apa yang telah berlaku,” katanya kepada mStar Online.

Tambahnya, mengambil pengajaran terhadap apa yang terjadu, dia akan terus berusaha mendapatkan cahaya mata kedua dan dalam masa yang sama akan menjaga sebaiknya kesihatan diri dan kandungan.

Shaheizy dan Syatilla dan Shaheiz mendirikan rumahtangga pada Februari 2016 dan dikurniakan cahaya mata lelaki pada 9 Mei 2017. Semoga usaha dan juga urusan Syatilla dan juga keluarga dipermudahkan. (rtky/s)


"Saya Tidak Tumpang Populariti Isteri"

Agak jarang melihat Amar Baharin di kaca televisyen sekarang berbanding isteri, Amyra Rosli yang ligat kembali berlakon selepas berkahwin. Namun Amar menidakkan dakwaan beliau menumpang populariti isterinya.

“Selepas berkahwin, kami meneruskan karier masing-masing. Cuma apabila ada sokongan daripada isteri dan ada anak (Aqeef Anaqi), populariti semakin kuat dan kukuh. Kalau seorang, populariti saya nampak terkontang-kanting begitu saja”

“Sekarang saya lebih mengutamakan cerita berkenaan keluarga kerana peminat lebih sukakan cara ini. Mereka nak tahu pasal keluarga dan tak ambil peduli apa yang saya lakukan secara sendirian,” jelasnya.

Jelas Amar, soal menumpang tidak timbul kerana mereka memang dari dulu mempunyai karier masing-masing, walaupun sebelum mereka berjumpa. Biasalah perjalanan karier tidak sama untuk semua orang, yang penting rezeki tetap ada.

Selain itu Amar juga turut berkongsi bakal kembali ke set pengambaran tidak lama lagi, yang akan bergandingan dengan Izara Aishah. Murah rezeki pasangan ini sejak menimang cahaya mata! (rtky/w)


Lisdawati, Fauzi Nawawi Timang Anak Kelapan

Pelakon Lisdawati dan suami, Fauzi Nawawi telah selamat menimang bayi lelaki semalam dengan berat sebanyak 3.54 kilogram. Menurut Fauzi, anak dan isterinya kini dalam keadaan yang baik biarpun berat bayi berat dari jangkaan.

“Alhamdulillah isteri dan anak saya dalam keadaan baik selepas melahirkan anak kami seberat 3.54 kilogram. Buat masa ini belum ada nama tetapi memang sudah berbincang dengan isteri untuk memberi nama mempunyai makna yang baik”

Cahaya mata lelaki ini merupakan anak kelapan Fauzi dan keempat bagi Lisdawati. Bagi Fauzi, beliau memang suka mempunyai anak yang ramai kerana gemar keluarga yang besar untuk mereka suami isteri.

“Saya ini tidak kaya harta tetapi memang saya suka harta akhirat iaitu anak-anak. Bagi saya ini adalah amanah untuk kami suami isteri,” jelasnya kepada Utusan Online mengenai berita gembira itu. (rtky/w)


Tayang Badan ‘Berbulu’, Anak Che Ta Diceramah Netizen

Pelakon Rozita Che Wan memang terkenal dengan kecantikannya yang semula jadi dan seorang yang sangat menjaga penampilan. Kalau dilihat di Instagram miliknya, memang semua fesyen yang digayakan mengikut peredaran zaman.

Selain Che Ta, dua anak bujangnya iaitu Ammar Effendy dan Aniq Ezra turut menjadi perhatian ramai, lebih-lebih lagi gadis-gadis di luar sana.

Jika sebelum ini Aniq Ezra dikritik teruk oleh netizen gara-gara rambutnya berwarna bleach, kali ini giliran abangnya pula, Ammar Affendy yang menjadi mangsa kecaman netizen.

Tindakan Ammar yang memuat naik gambar dengan menayang susuk tubuhnya yang sasa di Instagram dikritik oleh pengguna media sosial. Rata-rata netizen mengatakan gambar tersebut tidak patut dimuat naik kerana mendedahkan aurat. Tidak kurang juga ramai yang mengkritik bulu yang terdapat pada badannya.

Namun apa yang membuatkan gambar tersebut menjadi hangat apabila salah seorang netizen memerli Che Ta kerana tidak menegur anaknya, malah pelakon itu kelihatan hanya meninggalkan tanda ‘like’ pada gambar berkenaan.

Sekarang ini bukan saja selebriti yang kena kecam, jadi anak selebriti pun bukan mudah. Apa saja gosip melibatkan mak ayah boleh terpalit pada anak. Jika anak pula yang dikecam, pasti akan disebut nama mak ayah.


Suami A.Aida: Kahwin Bukan Kerana Harta Tetapi Cinta

Minggu lalu, produser terkenal A.Aida selamat diijabkabulkan dengan pasangannya yang 18 tahun lebih muda daripadanya iaitu pelakon baru Ariff Aziz. Ada yang mengaggap Ariff hanya mahu mengejar harta dan kemewahan yang dimiliki oleh isterinya.

Bagaimanapun, Ariff menegaskan perkahwinannya itu adalah kerana rasa cinta dan bukan berlandaskan harta semata-mata. Menurut Ariff, dia juga mempunyai perniagaan sendiri dan turut mempunyai aset hasil titik peluhnya.

“Saya berkelulusan dalam bidang multimedia. Selain berlakon saya juga memiliki perniagaan sendiri. Bukan itu sahaja, saya turut mempunyai kereta dan rumah yang dibeli hasil usaha sendiri.

“Jadi isu berkahwin kerana harta, pangkat ataupun darjat adalah tohmahan tidak berasas segelintir pihak yang tidak mengenali saya dengan lebih dekat,” katanya kepada Utusan Online.

Menurut Ariff lagi, dia tidak menjangka hubungan yang bermula antara pekerja dan majikan itu memutikkan rasa cinta. Ariff juga mengakui sifat manja A.Aida membuatkan dia tertarik menjadikanny sebagai suri hidupnya.

“Secara jujurnya, sepanjang tiga tahun mengenalinya, isteri saya ini cantik luar dan dalam. Sifat itulah yang membuatkan saya terpikat kepadanya,” katanya lagi.

Sebelum ini A. Aida pernah berkahwin dengan penyanyi Ameng serta seorang pegawai kanan polis. Melalui kedua-dua perkahwinan tersebut, A. Aida dikurniakan tiga cahaya mata iaitu Wan Az Aleesa, 22, Wan Azevanatassha, 17 dan Muhammad Rahul, 10.


“Tak Suka Laki Orang, Tapi Takut Kata-Kata Termakan Diri”

Sejak kebelakangan ini pasti ramai yang perasan pelakon Putra Amaris sering dilihat bersama Datuk Seri Vida menerusi posting di media sosial selepas usahawan kosmetik itu memecat pembantu peribadinya.

Didakwa menjalin hubungan cinta dengan pelakon tersebut, Vida memberitahu mereka sudah lama saling mengenali dan rapat atas urusan kerja. Namun, mengenai hubungan mereka, Vida menjelaskan biarlah masa yang menentukan.

“Kenal dah lama, adalah dalam 5 tahun tapi ketika itu saya tak layan pun. Cuma bila saya nak casting untuk klip video baru saya tu, Amaris mesej saya lagi. Katanya dia nak kerja dengan saya. Dari situ baru kami rapat.

“Fasal hubungan tu pula…entahlah…tak tahu nak cakap macam mana…wait and see…time will tell,” katanya kepada Sinar Harian.

Mengenai status Amaris sebagai suami orang, Vida menegaskan beliau sememangnya tidak suka dengan lelaki orang dan pernah berada dalam situasi bermadu.

“Saya pernah berada dalam situasi bermadu itu. Saya tak suka. Jadi sebab itulah saya tak suka laki orang tapi takut juga jika kata-kata termakan diri sendiri nanti. Tak tahu nak cakap macam mana. Buat masa ini saya go with the flow je la,” katanya.

Putra Amaris atau nama sebenarnya Amran Ismail telah mendirikan rumah tangga dengan bekas ustazah, Nur Syazwani Alias pada awal Januari lalu.


Bakat Tak Dihargai, Aliff Syukri Mahu Menyanyi Di Luar Negara

Umum mengetahui sebelum ini Datuk Seri Aliff Syukri pernah tampil dengan single ‘Abang Nak Tegur’ yang dinyanyikan bersama usahawan cantik, Nur Sajat. Namun lagu tersebut dikecam teruk oleh netizen dan mendapat ‘dislike’ terbanyak.

Menerusi Intagram, Aliff memberitahu beliau mahu mengembangkan bakat nyanyiannya di luar negara memandangkan di Malaysia bakatnya tidak dihargai.

Menjawab beberapa soalan daripada pengikutnya menerusi fungsi pertanyaan yang diperkenalkan di Instagram Story, Aliff menjawab soalan dari netizen mengenai perniagaan apa lagi yang bakal dilakukan oleh beliau.

A post shared by  Ohabangkosmetik (@aliffsyukriterlajaklaris) on Jul 23, 2018 at 2:31am PDT

Menurut Aliff, beliau berhasrat untuk mewarnai industri nyanyian di luar Malaysia dan membangunkan lot rumah banglo.

Dalam masa sama, isteri Aliff, Datin Seri Nur Shahida secara berseloroh turut meninggalkan komen di entri tersebut dengan memberitahu dia menghargai bakat ‘terendam’ suaminya itu.

Selain itu, Aliff Syukri turut menjawab pertanyaan pengikutnya mengenai pekerjaan pertama beliau. Menurut Aliff, pekerjaan pertamanya adalah sebagai khidmat pelanggan ketika berusia 17 tahun dan dibayar gaji sebanyak RM600.


“Sekurangnya Aku Tak Curang, Suami Kenal Baik Buruk Aku”

Baru-baru ini, foto pelakon Datuk Boy Iman memeluk penyanyi Ifa Raziah yang dimuat naik di Instagram dikecam teruk oleh netizen kerana dikatakan tidak menjaga sensitiviti sebagai orang beragama Islam.

Rata-rata mereka menghentam tindakan tersebut kerana tidak sesuai dengan imej Ifa yang berstatus isteri orang dan apa saja alasan Boy Iman tidak boleh diterima kerana niat tidak menghalalkan cara walaupun sudah menganggap Ifa sebagai kakak sekali pun.

Namun, Ifa mempersoalkan banyak drama atau filem sekarang yang mempunyai babak berpelukan dan bersentuhan namun boleh diterima ramai kerana ianya hanya lakonan semata-mata.

Berang dengan komen netizen yang mengatakan dia seperti berlaku curang dengan suaminya, Ifa memberitahu suaminya iaitu Mohd Yani Abdul Rahman mengenali siapa dirinya lebih daripada orang lain.

Kata Ifa lagi, dia sudah tidak kisah sekiranya ada pihak yang tidak menyukainya kerana beranggapan perkara itu tidak penting lagi baginya


“Bukan Rampas Laki Orang, Bapa Anak-Anak Aku Juga”

Bekas isteri kepada pemuzik Ude Wahid iaitu Intan Liana Saleh berang apabila apa pihak yang kurang senang dengan tindakannya memuat naik gambar kenangan bekas suaminya bersama anak-anak di media sosial semalam.

Ada yang mendakwa Intan sengaja ingin meraih simpati dan masih tidak dapat menerima kenyataan bahawa mereka sudah berpisah.

Tidak dapat menahan sabar dengan segala tohmahan dilemparkan padanya, Intan meluahkan perasaannya menerusi Insta Stories, memberitahu tindakannya itu tidak salah dan gambar tersebut hanyalah gambar kenangan ketika dia masih menjadi isteri kepada Ude.

Aish, dekmok 'n baba… 'tb je ponnnn..bukan tibai laki org…sah2 bapak ank2 aku jugak'… Upsss sorry terkasar sikit.. ? #realdikatafake #bercakapdgncerminke

A post shared by  doubleA? (@__iiiintan.saleh) on Jul 23, 2018 at 3:37am PDT

Katanya lagi, dia tidak pernah meroyan ataupun masih terkenangkan lagi memori bersama bekas suaminya itu. Rata-rata netizen menyokong tindakan Intan kerana menganggap wanita itu akhirnya berani bersuara.

Intan juga berkata, selama ini dia berdiam diri adalah atas pilihannya sendiri dan bukan kerana termakan budi mana-mana pihak. Pasa masa sama, Intan juga bersedia untuk bertemu individu yang dimaksudkan jika masih ada perkara yang belum selesai di antara mereka.


“Peluk Ifa Raziah Sebab Sayang, Anggap Macam Kakak”

Senyap seketika dari sebarang kontroversi, nama pelakon Boy Iman sekali lagi menjadi bualan ramai selepas memuat naik foto berpeluk sakan dengan penyanyi dangdut Ifa Raziah.

Menerusi gambar tersebut, turut disertakan kepsyen dan alasan mengapa dia memeluk Ifa Raziah. Menurut Boy Iman, dia memeluk Ifa hanya sekadar mahu menunjukkan tiga perkara iaitu Ifa sudah kurus, baju yang dipakai Ifa cantik sangat dan ketika mahu tunjukkan rasa sayangnya pada Ifa.

Bersama my kakak 4eva, Diva Puk Puk Puk @ifa_raziah.. Meletop baju hari ini jd MC, Peluk tu bukan apa nak tunjuk tiga perkara, Satu perkara dia dah kurus. Perkara kedua sebab baju dia cantik sgt, Dan perkara ketiga pulak nak bgtau dia yg kita sayang dia & anggap dia mcm kakak kita sampai bila2. Tapi apa pun kita heran bin ajaib, Tahun ni punya rayakan sampai masuk bulan Zulkaedah pun org buat open house. Ini mmg betul2 celebrate raya, maybe sebab gembira sgt dpt Tun Mahathir jd Perdana Menteri dan dapat kerajaan baru kot ataupun psl xde da GST..? Raya lagi wei! #dbiberaya #dbi #datoboyiman #datodrboyiman #boyiman

A post shared by  Dato' Dr Norul Iman A Rahman (@boyiman_dbi) on Jul 21, 2018 at 4:21pm PDT

Kata Boy Iman lagi, dia hanya meluahkan rasa kasih sayang kepada Ifa yang sudah dianggap sebagai kakaknya.

Tetapi nampaknya alasan yang diberikan Boy Iman itu tidak dapat diterima oleh netizen. Rata-rata netizen mengecam tindakannya itu dan tidak sesuai dengan imej Ifa yang berstatus isteri orang. Ada juga menghentam Boy Iman dengan mengatakan niat tidak menghalalkan cara walaupun sudah menganggap Ifa sebagai kakak sekali pun.

Seelok-eloknya lebih baik jangan dikongsikan perkara tidak sepatutnya di media sosial jika ianya hanya akan menjadi bahan kecaman netizen. Apa saja alasan diberikan, memang tidak manis berpeluk sakan dengan mereka yang bukan muhrim lebih-lebih lagi jika bergelar isteri atau suami orang.


Erra Fazira Pernah Alami Depresi, Kurung Diri Seminggu

Bukan mudah untuk bergelar selebriti, mental dan fizikal perlu kuat serta perlu bersiap sedia untuk menempuh dengan segala tanggapan liar orang ramai. Segala kecaman dan tohmahan orang ramai juga boleh menjadi punca utama kemurungan.

Primadona Erra Fazira mendedahkan dia juga tidak terkecuali daripada mengalami situasi tersebut. Menurut Erra, selama bergelar anak seni bermacam-macam kontroversi dilalui olehnya, namun ia merupakan cabaran utama apabila dia memilih untuk menceburi industri ini.

“Suku abad menjadi anak seni, macam-macam yang saya lalui. Namakan apa jua kontroversi, saya hadapi satu demi persatu. Itu adalah cabaran utama buat anak seni. Tak hidup dipuji, tak mati dikeji. Saya kuatkan hati, jadi positif dan menganggap apa yang terjadi sebagai proses mematangkan diri,” katanya kepada Utusan Online.

Erra mengakui pernah mengalami masalah kemurungan sehingga dia mengurung dirinya di bilik selama seminggu dan baginya kemurungan sememangnya menyakitkan.

“Saya pernah mengalami kemurungan. Duduk berkurung di bilik selama seminggu. Langsung tidak mahu keluar rumah, tak nak buat apa-apa aktiviti. Badan pula terlalu lemah. Mental pula asyik terfikir dengan apa orang luar kata tentang saya. Ya, kemurungan itu memang menyakitkan.

“Tapi pada hari kelapan, saya paksa diri untuk bangkit juga. Saya memikirkan ada tanggungjawab yang belum selesai. Itu yang saya kuatkan semangat dan menyibukkan diri kerana itu satu-satunya cara dapat melupakan permasalahan yang ada,” katanya lagi.

Dalam masa sama, Erra turut menasihati mereka yang mengalami masalah sama untuk perbaiki keadaan dan terus mencari penyelesaian bagi merawat kesedihan tersebut.


Bayi Empat Bulan Maut Dipercayai Tersedak Susu

Seorang bayi lelaki berusia empat bulan meninggal dunia dipercayai tersedak susu di sebuah taman asuhan kanak-kanak (taska) di Bukit Baru Melaka, semalam.

Dalam kejadian 11.45 pagi, Yusof Al-Baihakki Zainal Abidin dikatakan dibawa ke unit kecemasan Hospital Melaka oleh pihak taska dalam keadaan tidak sedarkan diri, sebelum disahkan meninggal dunia 30 minit kemudian.

Menurut Berita Harian, bapa bayi berkenaan, Zainal Abidin Deraman, 34, berkata, keadaan anak bongsunya yang di nanti-nantikan selama tujuh tahun berada dalam keadaan sihat ketika dihantar ke taska tersebut pada jam 7.30.

“Walaupun masih terkejut, saya redha dengan pemergiannya, kami menantinya kira-kira tujuh tahun selepas anak pertama, tetapi hari ini saya dan isteri berdepan tragedi ini,” katanya.

Zainal Abidin yang juga seorang anggota polis di Ibu Pejabat Polis Daerah (IPD) Melaka Tengah berkata, anak bongsuya baru enam hari di taska terbabit selepas isterinya Roslina Ismail, 34, kembali bertugas sebagai seorang guru.

“Selepas kembali bertugas, anak dijaga selama dua minggu oleh ibu mentua dan pada minggu lalu, baru kami menghantarnya ke TASKA.

“Tidak sangka kejadian ini akan terjadi kepada saya” katanya semasa di Unit Forensik Hospital Melaka.

Sementara itu, Ketua Polis Daerah Melaka Tengah, Asisten Komisioner Afzanizar Ahmad berkata, pihaknya menerima laporan daripada pegawai perubatan Hospital Melaka mengenai kejadian tersebut kira-kira jam 12.30 tengah hari dan bayi berkenaan disahkan meninggal dunia.


“Kalau Pak Nil Muda Pun, Tak Terikut Buat Macam Ini”

Zaman sekarang dengan wujudnya kemudahan untuk melayari internet dengan pantas ditambah lagi pelbagai laman sosial yang ada, sesuatu perkara sungguh cepat tersebar termasuklah #KekeChallenge yang baru-baru ini popular di luar negara sehinggalah membawa ke tanah air. Sementara itu, Aznil Nawawi atau Pak Nil punya pandangan tersendiri.

“Kalau #paknil muda pun Paknil rasa tak lah terikut nak buat camni. Mak ayah Paknil pernah pesan – Dari kau baru lahir, ayah mak jaga kau sampai nyamuk gigit pun kami jaga. Supaya apa? Supaya kau tak cacat di tangan kami”

“Bila besar, kau sendiri pulak yang sengaja cari kecacatan dengan buat benda2 yang tidak berfadah,” kongsinya di laman Instagram.

Ternyata perkongsian tersebut turut mendapat sokongan rata-rata pengikut Aznil Nawawi yang menyifatkan bahawa perkara sedemikian tidak sepatutnya menjadi ikutan di sini.

Namun itulah hakikatnya hidup di dunia yang serba serbi mahu paling awal menjadi ikutan. Sebagai seorang warga laman sosial yang bijak, fikirlah mana yang baik dan buruk. (rtky/s)


“Saya Tak Pernah Buat Pembedahan Bibir, Tapi…”

Lama tak dengar cerita tentang penyanyi bersuara merdu Syura Badron. Terbaru, ada cerita tak sedap didengar mengenai penyanyi itu apabila ada sumber kepada sebuah akhbar tempatan mendakwa Syura  melakukan pembedahan bibir kerana bentuk bibirnya lebih mungil berbanding sebelum ini.

Walaubagaimanapun, Syura menafikan dakwaan tersebut, namun dia mengakui ada menggunakan produk lips plumper untuk mungilkan bibirnya.

“Saya tak pernah melakukan sebarang pembedahan plastik pada diri dan tak pernah melakukan suntikan di bibir. Kalau ikutkan, bibir saya sememangnya tebal bahagian bawah. Saya akui ada memakai produk untuk mungilkan bibir. Produk lips plumper tu saya gunakan dalam 30 saat sebelum memakai gincu dan menjadikan bibir saya lebih tebal,” katanya kepada mStar Online.

Kata Syura lagi, walaupun dia suka mencuba sesuatu yang baru untuk mencantikkan diri, tetapi dia tidak akan melakukan sesuatu atau menggunakan produk yang akan membahayakan dirinya.

“Saya memang suka mencuba sesuatu yang baru untuk cantikkan diri. Tapi sebelum cuba produk itu, saya akan pastikan ia tidak membahayakan diri. Takkan la saya nak buat pembedahan plastik yang boleh memudaratkan diri saya sendiri,” ujarnya lagi.

Sebelum ini, penampilannya yang semakin kurus juga turut dipertikaikan sehingga ada yang menuduhnya mengambil dadah. Namun bagi Syura, dia sudah lali dan tidak kisah dengan setiap tuduhan yang dilemparkan asalkan tidak menjatuhkan maruahnya.


Kamera Tersembunyi Dan Skrin Penuh Oppo Find X Buat Pesaing Takut

Baru-baru ini Oppo telah melancarkan telefon pintar terbaru iaitu Oppo Find X, yang kini hadir dengan keseluruhan skrin tanpa sebarang button.

Kehadiran telefon pintar Oppo Find X ini dinanti-nantikan oleh peminat gadjet dan semestinya buat peminat kaki selfie yang suka bergambar untuk dijadikan kenangan.

Di sini kami kongsikan beberapa kelebihan telefon pintar Oppo Find X yang pastinya buat anda ternganga dengan kehebatan yang dimiliki oleh telefon kegilaan ramai ini.

Kehadiran rekaan telefon pintar Oppo Find X yang sedikit melengkung di bahagian sisi ini sesuai untuk anda yang suka menonton movie secara langsung.

Bukan itu sahaja tau, Oppo Find X juga memiliki skrin penuh di bahagian hadapan tanpa sebarang notch.

Telefon pintar ini juga memperolehi skrin visual yang hampir 93.8% di samping paparan OLED yang berukuran 6.42 inch.

Hadir dalam dua warna yang berbeza Bordeaux Red dan Glacier Blue ini melengkapkan lagi telefon pintar yang super awsome ini.

Kamera merupakan satu perkara yang amat dititikberatkan buat penggemar gadjet. Yalah bila kamera dah cantik barulah ada mood  untuk membeli.

Menariknya, Oppo Find X ini memiliki dwi kamera belakang dan kamera hadapan yang tersorok di bahagian dalam telefon untuk memberikan paparan penuh skrin sebanyak 93.8%.

Kali ini dengan Oppo Find X anda tidak perlu risau jika gambar tidak menarik. Kamera hadapan sahaja pun 25 MP ditambah pula dengan dwi kamera belakang 16MP+20MP.

Bahagian atas telefon akan ditolak keluar secara automatik apabila anda unlock atau hendak mengambil gambar dan ia akan tertutup sendiri jika tidak digunakan.

Kamera ini akan tertutup sendiri secara automatik jika terjatuh. Jadi kepada anda yang selalu cuai tu ini masa terbaik untuk memiliki telefon pintar.

Find X juga dilengkapi dengan 3D Smart Selfie Capture yang membolehkan wajah anda tampil dalam bentuk 3D, dimana ia akan kelihatan lebih natural dan real.

Buat penggemar selfie, anda tidak perlu peningkan kepala lagi untuk memikirkan telefon apa yang harus anda beli demi memiliki gambar yang super power.

Dengan Oppo Find X sahaja sudah boleh membuatkan anda kelihatan bak model majalah.

Bukan itu sahaja tau, pengimbas wajah 3D yang memiliki teknologi struktur cahaya bagi mengesan dengan tepat wajah anda, membuatkan gambar anda super duper cantik!

Beberapa efek cahaya seperti feature light  mampu mengesan bentuk wajah dan bi-color light yang memberi simulasi lampu klasik neo berwarna biru dan merah pada wajah membuatkan gambar anda lagi menarik.

Kehadiran rim light pula mampu mencerahkan warna kulit dan membuat bentuk wajah anda menjadi lebih jelas.

Tidak hanya memiliki 3D Smart Selfie Capture, Oppo Find X juga memiliki O-Face yang dihadiri dengan fungsi baru, seperti 3D Omoji.

Menariknya mengenai 3D Omoji ini, anda boleh mencipta sendiri Omoji anda mengikut kesukaan dan mimik muka anda melalui kartun avatar, video mahupun GIF.

Menarikkan apabila mempunyai Omoji ciptaan sendiri? Bolehlah lepas ini anda berbual dengan rakan hanya dengan menggunakan Omoji ciptaan sendiri!

Kali ini pasti buat anda tak senang duduk dengan keluaran edisi khas Oppo Find X bersama Automobili Lamborghini yang tampal dengan rekaan yang cukup menarik dan mewah dengan elemen kelajuan dalam bentuk rekaannya.

Bukan itu sahaja tau, dengan edisi khas Oppo Find X ini ia mempunyai carbon fiber texture yang berkualiti tinggi di mana ia sama seperti yang digunakan dalam pembuatan kereta keluaran Lamborghini.

Menarik lagi, telefon pintar ini juga tampil dengan SuperVOOC Flash Charge (pengecasan pantas) yang hanya mengambil masa 35 minit sahaja.

Wah nampaknya, siapa yang memiliki telefon pintar terbaru keluaran Oppo ini pastinya kelihatan lebih bergaya dan menawan apabila sentisa ditemani telefon pintar yang serba canggih ini.

Menarik betul kehebatan telefon pintar Oppo yang terbaru ini. Bukan sahaja sesuai buat pengemar gadjet dan kaki selfie ia juga sesuai buat anda yang suka travel  kerana beterinya yang tahan lama akan melengkapi lagi jadual travel anda.

Senang cerita dengan kehebatan yang dimiliki oleh Find X ini juga membuatkan anda setanding juru foto.

Jadi kepada anda yang sedang fikir telefon apa untuk dimiliki inilah masanya untuk anda berubah kepada telefon yang lebih canggih dan elegan.

Bukan itu sahaja, untuk anda yang ingin membuat pesanan terlebih dahulu pun boleh tau siap dapat hadiah sebuah Olike Neo berharga RM376 lagi ataupun anda boleh terus membeli di sini.


Aliff Syukri Dedah Gaji RM250k Sebulan, Tapi Tak Cukup?

Jika sebelum ini jutawan kosmetik, Datuk Seri Aliff Syukri mendedahkan pada usia 23 tahun beliau mempunyai wang simpanan sebanyak RM5 juta, kali ini pengikutnya ingin mengetahui berapa gaji sebulan yang diterima oleh pengasas D’herbs ini.

Menjawab beberapa soalan daripada pengikutnya menerusi fungsi pertanyaan yang diperkenalkan di Instagram Story, Aliff Syukri memberitahu gaji bulanannya adalah sebanyak RM250 ribu.

BACA: Aliff Syukri Dedah Umur 23 Tahun Ada Duit RM5 Juta

Namun bagi beliau gaji bulanannya itu masih tidak mencukupi dan mahu menambah pendapatannya lagi dengan menawarkan perkhidmatan ‘Instagram Review’.

Rata-rata pengikutnya kagum dengan kesungguhan beliau yang tidak tahu erti penat untuk mencari rezeki buat keluarganya yang semakin bertambah besar. Ada juga yang mengatakan gaji bulanan beliau mengalahkan Perdana Menteri.

Selain itu, Aliff Syukri turut menjawab pertanyaan pengikutnya mengenai kereta Ferrari yang dimilikinya. Menurut Aliff, tiada keseronokan memiliki kereta mewah itu kerana harga cukai jalan yang mahal, bunyi bising dan tempat duduknya juga tidak selesa.

Apa pun memang ramai yang mengagumi Aliff Syukri kerana tidak ramai anak muda yang boleh berjaya sepertinya. Semoga perkongsian dari usahawan muda ini boleh dijadikan inspirasi buat mereka diluar sana.


“Menari Malukan Agama, Tak Bagi Nafkah Anak Setahun Tak Malu Pulak”

Tidak dapat dinafikan bahawa baru-baru ini ramai golongan selebriti menyahut cabaran tarian #KekeChallenge yang popular melalui lagu In My Feelings nyanyian rapper terkenal antarabangsa, Drake. Namun bagi pelakon Adam Shahz perkara itu tidak sepatutnya dilakukan oleh selebriti tanah air.

Bagaimanapun, dalam masa yang sama bekas isteri Adam Shahz iaitu Fatin Afeefa turut memuatnaik kenyataan (tanpa ditujukan kepada siapa) berkaitan dengan tidak memberi nafkah anak.

“Amboii orang berkeke dance cakap memalukan agama dan bangsa. Kau tak bagi nafkah anak dah setahun tak malu pulakkkkk hahahahaha dasar hipokrit,” tulisnya di laman Twitter.

Sementara itu di pihak Adam Shahz, dia menjelaskan sudah memenuhi keperluan nafkah anaknya dan apa yang dikongsikannya di laman sosial tersebut tidaklah ditujukan kepada sesiapa malah menjelaskan bahawa tegurannya itu adalah untuk umum dan juga peringatan ke atas dirinya sendiri.

Bagi warga laman sosial, perkara sebegini sedikit sebanyak menarik perhatian mereka dalam mengetahui perkara sebenar yang terjadi. (rtky/s)


Tinggal Sekali Dengan Mentua, Marsha Tiada Masalah

Bagi sesetengah pasangan, keputusan untuk tinggal sekali bersama dengan mentua mungkin bukan pilihan. Bagaimanapun bagi Marsha Milan Londoh, dia sudah terbiasa dan selesa tinggal bersama mentua setelah hampir 3 tahun mendirikan rumahtangga.

“Sebelum bernikah, suami selalu membawa saya bertemu ahli keluarganya. Daripada situ, saya mula belajar membiasakan diri. Alhamdulillah, saya tiada masalah, sebaliknya gembira apabila ahli keluarga menetap sama”

“Bayangkan apabila 12 orang menetap di rumah yang sama, memang gamat jadinya. Apabila semua berkumpul, terutama pada musim perayaan, riuh-rendah dibuatnya” ,” katanya kepada BH Online.

Sementara itu ketika disoal tentang cahaya mata, Marsha menjelaskan bahawa dia dan suami menyerahkan perkara tersebut kepada rezeki Tuhan dan sentiasa beruasah ke arah tersebut.

“Belum ada rezeki lagi ke arah itu. Mungkin Allah mahu melihat sejauh mana saya bertahan mengharungi ujian hidup. Saya dan suami sentiasa bersabar, malah tidak pernah mengalah untuk terus berusaha.

“Tuhan lebih tahu apa yang terbaik untuk kami berdua, maklumlah sebelum ini, saya hampir sebulan tidak bertemu suami kerana sering berulang-alik ke Sabah untuk konsert dan promosi single terbaru,” kongsinya. (rtky/s)


Semakin Seksi, Netizen Mahukan Fasha Sandha Yang Dulu

Bergelar selebriti setiap tindak-tanduk, pergaulan dan penampilan pasti akan menjadi perhatian ramai. Bukan mudah untuk memuaskan hati orang ramai dan perlu bersiap sedia dengan kata-kata yang dilemparkan oleh netizen.

Beru-baru ini pelakon cantik Fasha Sandha dikritik teruk oleh netizen apabila dia memuat naik gambar memakai pakaian yang kurang sopan dan seksi.

Namun, Fasha dilihat ‘kalis’ kecaman netizen apabila dia memuat naik gambar beserta kepsyen memberitahu bahawa orang ramai tetap akan bercakap tentang dirinya walaupun dia melakukan perkara baik.

Kepsyen tersebut menimbulkan pelbagai reaksi dari netizen yang memberikan nasihat dan teguran mengenai tindakannya itu. Ada juga yang memberikan kisah pengajaran tentang kematian.

Tidak kurang juga ada yang meluahkan rasa terkejut dengan penampilan Fasha yang dilihat tidak sesuai dengan imejnya sebagai seorang ibu.

Mungkin Fasha Sandha sendiri boleh mengambil teguran yang diberikan jika kena pada gayanya, netizen pun janganlah terlalu cepat menghukum seseorang hanya kerana tidak bersetuju gaya pemakaian seseorang selebriti itu.


"Kekasih Saya Bukan Suami Sesiapa"

Gara-gara dituduh bercinta dengan suami Sharifah Sakinah, seorang wanita yang dikenali sebagai Memey Roones tampil menjelaskan kekasihnya itu bukanlah suami kepada sesiapa dan beliau juga berstatus bujang.

“Iya, kekasih saya bukan suami dia (Sakinah) atau milik siapa-siapa. Saya tak tahu macam mana orang boleh kata wajah mereka sama. Isu ini membuatkan saya tertekan kerana saya memang tidak buat (bercinta dengan suami orang)”

Mempunyai kekash mirip suami Sakinah, Memey berkata, beliau sejujurnya tidak suka bercerita mengenai kekasihnya di laman sosial membuatkan beliau terkejut dengan dakwaan yang dikaitkan dengannya.

“Saya tak suka orang tahu siapa dia, kerja apa atau anak siapa. Lagi saya tunjuk, lagi buat orang nak tahu mengenai kekasih atau keluarga dia dan akan bercerita lagi. Disebabkan itulah saya tak tunjuk. Tolong faham,” katanya.

Terdahulu Sakinah menerusi Instastory berang apabila seorang individu menghantar DM kepadanya bertanyakan mengenai kesahihan sekeping gambar yang disangkakan suaminya, mesra bersama seorang wanita.

Bagaimanapun tindakan Sakinah memuat naik pertanyaan itu di media sosial mengundang kritikan netizen, yang mendakwa beliau memalukan indivdu tersebut yang hanya bertanya, malah secara peribadi kepadanya. (rtky/w)


"Tak Sanggup Suami Tanggung Dosa Tak Bertudung"

Selamat bernikah dengan pasangan pada Sabtu lalu, A.Aida memberitahu hasratnya untuk meneruskan mamakai tudung diatas permintaan suaminya. Jelas Aida, beliau tidak mahu suaminya itu terpaksa menanggung dosa beliau.

“Mulai hari ini saya akan mengekalkan imej bertudung seperti mana diminta oleh suami sebelum ini. Walaupun hati saya masih belum sepenuhnya mahu bertudung tetapi apabila dia beritahu sama ada saya sanggup melihat dia menanggung dosa, hati saya terusik”

Pelakon vateran yang bergiat aktif dalam seni hiburan lebih 20 tahun itu berkata, beliau sudah lali dengan kecaman netizen apalagi bila beliau membuat keputusan untuk bernikah dengan lelaki muda.

“Insya-Allah saya istiqomah dan doakan agar saya tetap iman dan teruskan menutup aurat. Apa orang hendak cakap saya tak ambil pusing, masuk telinga kiri keluar telinga kanan. Saya dah terlalu lama dalam bidang seni jadi dah lali”

“Manusia ini ada macam-macam perangai, susah hendak puaskan hati semua orang dan mereka pun bukannya semua suka dengan kita,” jelasnya mengenai kritikan pedas netizen mengenai kahwin lelaki muda.

Dalam majlis pernikahan itu, Aida menerima mas kahwin sebanyak RM300 dan RM20,000 daripada pengantin lelaki. Suami juga memberi sebentuk cincin jenama Cartier seberat 1.42 karat dan beg tangan jenama Hermes. (rtky/w)


“Tak Salah Kahwin Lelaki Muda, Asalkan … “

Selepas berita perkahwinan seorang penerbit drama dengan lelaki muda menjadi bualan ramai sehingga mendapat perhatian selebriti seperti Rozita Che Wan, nampaknya seorang lagi selebriti tampil memberikan pandangan beliau tentang isu ini.

Rita Rudaini dalam kenyataan kepada Harian Metro hari ini berkata tidak salah untuk seseorang wanita itu untuk bersuamikan lelaki yang lebih muda kerana umur bukan ukuran tentang kematangan dan tanggungjawab lelaki itu.

“Tidak salah pun berkahwin dengan lelaki muda, asalkan si lelaki matang dan tahu erti perkahwinan itu apa. Bukan kahwin nak seronok, sebab tengok orang lain kahwin, demi kepentingan peribadi atau sebab keluarga suruh”

“Apa yang penting, pemikiran lelaki perlu bijak dalam mengatur kehidupan keluarga iaitu menjalankan tanggungjawab sebagai seorang lelaki dan suami, menguruskan keluarga, isteri dan anak dan menjadi pelindung pada keluarga”

“Tidak semestinya lelaki muda tak boleh berkahwin. Ada juga lelaki berusia yang belum tentu matang pemikiran dalam hidup. Pokok pangkalnya bukan bergantung pada umur tetapi akal, pemikiran, sudah bersedia dan matang untuk memikul tugas berat,” ujarnya. (rtky/m)


Pelajar Serang Sekolah Dengan Bom Buatan Sendiri

Tiga pelajar Sekolah Menengah Kebangsaan Penambang, Kota Bharu ditahan polis ekoran kejadian letupan bom di sekolah berkenaan baru-baru ini.

Suspek dipercayai menggunakan bom yang diperbuat daripada mercun bola dan karbait di mana di isi di dalam cawan plastik dan dibalut menggunakan getah tiub motosikal.

Kejadian tersebut juga mengakibatkan 80 bilah cermin tingkap di sekolah berkenaan pecah.

Menurut Ketua Polis Daerah Kota Bharu, Asisten Komisioner Ismail Mat Sidek, ketiga-tiga suspek yang berusia 15 tahun itu berasal dari sekolah yang sama dan menyebabkan berberapa cermin tingkap pecah.

‘Bom yang mereka baling menyebabkan kerosakkan cermin tingkap melibat empat bilik iaitu bilik disiplin, bilik hal ehwal akademik, bilik kaunseling dan dewan sekolah,” katanya kepada Astro Awani.

Kesemua suspek yang ditahan tiada rekod jenayah dan ujian air kencing turut dijalankan ketas mereka dan menunjukkan mereka negatif dadah.

Kes tersebut di siasat mengikut Seksyen 435 Kanun Keseksaan kerana melakukan khianat dengan api.


Sharifah Sakinah Bengang Suami Dituduh Curang

Gara-gara menerima satu pesanan di laman Instagram, Sharifah Sakinah naik bengang apabila individu berkenaan ‘serkap jarang’ hanya melalui sekeping gambar yang dikongsikan. Namun Sakinah tidak berkongsikan gambar tersebut di Insta Stories.

Menurut Sharifah, dia berharap agar mereka yang tidak mengetahui lebih lanjut tentang situasi kehidupan peribadinya agar tidak terlalu cepat membuat tuduhan. Melalui gambar yang dikongsikan tersebut, individu yang bertanggungjawab tersebut terus ingin menjatuhkan tuduhan namun masih belum mempunyai bukti.

Mungkin niat si pemberitahu tersebut sekadar ingin berkongsi namun ada eloknya bertanya dahulu satu persatu sebelum terus mencapai kepada pertuduhan.

Apa yang pasti, melalui perkongsian gambar dan video di laman sosial, keluarga Sharifah Sakinah dilihat sungguh ceria. (rtky/s)


Aliff Syukri Dedah Umur 23 Tahun Ada Duit RM5 Juta

Nama usahawan terkenal Datuk Seri Aliff Syukri tidak perlu diperkenalkan lagi. Mesti semua akan terbayangkan aksesori mewah, rumah mewah dan kereta mewah yang menjadi tatapan netizen di media sosial.

Namun ramai tidak tahu kejayaannya kini bukannya datang bergolek. Beliau bukanlah berasal dari keluarga yang senang dan apa yang dikecapinya kini adalah hasil titik peluhnya sendiri yang bermula dari bawah.

BACA: “Minum Sirap Masa Baby, Tak Nak Anak Alami Benda Sama”

Walaupun sering dikecam netizen kerana dikatakan suka menunjuk dan riak, namun kisah kejayaannya boleh dijadikan insprasi buat anak muda diluar sana yang ingin berjaya sepertinya.

Menjawab beberapa soalan daripada pengikutnya menerusi fungsi pertanyaan yang diperkenalkan di Instagram Story, Aliff Syukri mendedahkan pada usia 23 tahun beliau mempunyai wang simpanan sebanyak RM5 juta.

Rata-rata pengikutnya kagum dengan kesungguhan beliau yang mahu mengubah nasib keluarga. Ada juga segelintir netizen mengatakan di usia 23 tahun masih lagi mengharapkan duit daripada ibu bapa.

Aliff Syukri juga turut memberitahu, beliau impikan 12 orang cahaya mata dan jika beliau bukan ahli perniagaan, beliau mungkin menjadi chef atau tukang jahit.

Dalam pada itu, Aliff juga menjawab persoalan mengapa beliau selalu dilihat bersama usahawan cantik, Nur Sajat. Aliff mendedahkan mereka saling mengenali sejak 15 tahun lalu dan Sajat merupakan jiran serta rakan bisnes bersama.


Kurang Mekap, Amal Buah Delima Rahsia Cantik Wany Hasrita

Menjadi selebriti penampilan diri perlu dijaga dan tampil menarik tidak kira di mana. Paling penting, kecantikan kulit wajah perlu diberi keutamaan. Maklumlah, nak keluar televisyen dan perlu bertemu peminat, semuanya perlu nampak sempurna.

Pasti ramai wanita cemburukan kulit penyanyi Wany Hasrita. Memiliki kulit cerah dan bebas cela, tak pernah lagi kita melihat Wany mengalami masalah jerawat.

Rupanya ada rahsia yang diamalkan oleh Wany untuk miliki kulit wajah cantik dan ‘flawless’ iaitu dengan mengamalkan makan buah delima. Menurut Wany, sejak dulu lagi dia memang gemarkan buah delima yang diketahui banyak khasiatnya walaupun harganya agak mahal berbanding buah biasa.

Dalam diam, Wany sebenarnya mengeluarkan produk makanan jeli kecantikan jenamanya sendiri. Bagi Wany, dia memilih untuk membuat produk kesihatan kerana lebih baik miliki kulit cantik semula jadi daripada menggunakan produk kosmetik.

“Pada saya, sudah terlalu banyak produk kosmetik di pasara. Lagipun, saya sendiri jarang mengenakan sebarang solekan bila keluar rumah kecuali untuk acara tertentu. Jadi, tidak adil untuk saya keluarkan produk yang saya sendiri tidak guna,” katanya kepada Hijabista.

Betul juga tu. Ramai wanita sekarang lebih tertumpu pada produk kosmetik yang menutup cela diwajah berbanding menjaga kesihatan kulit.


"Kalau Kami Tak Bagus, Tunjuk Macam Mana Jadi Pengacara"

Gara-gara komen pedas beberapa selebriti mengenai pelawak syok sendiri apabila mengacara, Nabil Ahmad tampil bersuara. Jelasnya, isu pelawak menjadi pengacara dibangkitkan kerana sikap tidak puas hati mereka.

“Banyak beza antara kritikan membina dan menghentam. Setiap orang mempunyai pendapat masing-masing, tetapi apabila terus mengheret pelawak yang menjadi pengacara sebagai isu, dia seperti tidak berpuas hati”

“Kalau penonton kurang selesa dengan cara penyampaian saya, tidak mungkin saya masih bersama MeleTOP selama lima tahun. Memang saya pelawak, tetapi bukan cara saya untuk buat lawak tidak bertempat”

Dalam masa sama, Nabil sempat memerli mereka di kalangan selebriti yang tidak berpuas hati untuk menunjukkan cara menjadi pengacara dengan betul. Tajam betul kata-kata Nabil buat mereka.

“Setiap program mempunyai kelompok penonton yang tersendiri. Mana mungkin boleh syok sendiri. Kalau dia rasa pelawak tidak sesuai sebagai hos atau lawak kami tidak bertempat, mungkin boleh tunjukkan bagaimana caranya menjadi pengacara yang bagus,” jelasnya.

Terdahulu Aiman Hakim lantang bersuara mengenai pelawak yang menjadi pengcara tapi syok sendiri dalam membuat lawak berserta hashtag MeleTOP. Turut bersuara, Syazwan Zulkifli mendakwa hos wanita Melodi terlalu gedik. (rtky/w)


Perlaksanaan Kasut Sekolah Berwarna Hitam Bermula Januari Tahun Depan

Menteri Pendidikan Dr Maszlee Malik, mengumumkan pelaksanaan pemakaian kasut berwarna hitam bagi semua murid sekolah bermula tahun hadapan.

Keputusan ini dibuat selepas mengambil kira pandangan ibu bapa yang diterima Kementerian Pendidikan selain mahu meningkatkan kecerian pelajar.

Perkara itu dinyatakan olehnya menerusi program Bicara Minda, Malaysia Baharu & Pendidikan Negara anjuran Sinar Harian.

“Saya akan menyaksikan pelajar sekolah tidak memakai kasut putih lagi… mereka akan memakai kasut hitam.

“Itu harapan daripada ibu bapa. Bermula tahun depan, murid akan pakai kasut hitam di sekolah.”

Selain itu, beliau juga berhasrat untuk menyaksikan pelajar sekolah di negara ini menguasai lebih dua bahasa menerusi sistem pendidikan negara.

Hal ini kerana hasil pertemuannya dengan Duta Finland baru-baru ini, dan mendapat pelajar di negara tersebut menguasai sekurang-kurangnya empat bahasa.

“Justeru, saya berhasrat dan komited untuk pelajar Malaysia menguasai sekurang-kurangnya tiga bahasa dalam lima tahun ini,” katanya kepada Berita Harian.


Pereka Fesyen Dedah Ukuran Badan Che Ta Paling Sempurna

Walaupun sudah berusia 45 tahun, pelakon Rozita Che Wan masih lagi kelihatan cantik mengalahkan anak dara. Potongan badannya masih kekal langsing walaupun sudah memiliki tiga cahaya mata. Memang ramai wanita yang makan hati dengan kecantikan semula jadi yang dimiliki oleh Che Ta.

Baru-baru ini, pereka fesyen terkenal Rizman Ruzaini mendedahkan ukuran badan Che Ta yang tidak pernah berubah sejak menggayakan pakaiannya 13 tahun lalu.

Menjawab beberapa soalan daripada pengikutnya menerusi fungsi pertanyaan yang diperkenalkan di Instagram Story, Rizman memberitahu Che Ta merupakan artis yang mempunyai bentuk badan paling sempurna sama seperti ukuran patung.

“Che Ta selebriti pertama yang mengayakan rekaan Rizman Ruzaini dan sejak itu ukuran badannya tidak pernah berubah. Sudah 13 tahun dan perfect fit on mennequin (ukuran sempurna pada patung),” tulisnya.

Dalam pada itu, Che Ta turut membalas kenyataan dari pereka fesyen itu dengan meluahkan rasa terharu dengan pujian tersebut.

Pereka fesyen terkenal tanah air itu juga turut mendedahkan baju pertama yang direka oleh mereka ketika masih lagi menuntut di universiti dihasilkan untuk Datuk Seri Siti Nurhaliza.


“Minum Sirap Masa Baby, Tak Nak Anak Alami Benda Sama”

Pasti semua tahu usahawan kosmetik Datuk Seri Aliff Syukri bukanlah berasal dari keluarga yang senang dan kejayaannya kini adalah hasil titik peluhnya sendiri yang bermula dari bawah.

Baru saja menimang cahaya mata ke empat, Aliff Syukri mendedahkan kehidupannya ketika kecil sangat susah. Ibu bapanya juga tidak mampu beri kesenangan kepada keluarganya dan sehingga terpaksa hidup merempat.

“Dahuulu masa kecil mak abah saya tak mampu nak bahagiakan dengan kesenangan kami hidup merempat dah besar baru senang. Saya tahu sebab mereka susah dan faktor perceraian,” tulisnya.

Aliff juga turut memberitahu sewaktu dia masih bayi, ibunya tidak mampu untuk membelikan susu dan terpaksa memberinya air sirap untuk diminum. Katanya lagi, dia dilahirkan dirumah kerana tidak mampu untuk ke hospital.

“Waktu baby mak saya cakap nak beli susu tak mampu, saya diberi air sirap (patut lah saya ada penyakit disleksia). Kami hanya tidur di lantai malah saya lahir di dalam rumah sebab tak ada duit ke hospital dan jarak yang jauh.

Ujar Aliff lagi, disebabkan itu dia bekerja keras kerana baginya anak-anak adalah segala-galanya dan tidak mahu perkara sama terjadi pada mereka.

Rata-rata netizen kagum dengan apa yang dimiliki oleh Aliff Syukri sekarang. Moga perkongsikan Aliff Syukri ini menjadi inspirasi mereka diluar sana untuk berjaya dan mengubah nasib keluarga.


"Yang Hampa Dok Kecam Macam Dia Ambil Laki Hampa Pulak"

Bengang dengan sesetengah netizen yang mempertikaikan keputusan pelakon veteran, A.Aida bernikah dengan lelaki muda, Rozita Che Wan menyelar mereka di laman sosial. Bagi Che Ta tiada kesalahan dilakukan mereka kerana jejaka itu juga bukan berstatus suami orang.

BACA: Kembali Aktif Di Twitter, Che Ta Beri ‘Amaran’ Pada Netizen

Menerusi Instagram, Che Ta panjang lebar ‘menyekolahkan’ netizen yang menghentam pasangan itu yang akan berkahwin Sabtu ini. Jelas Che Ta, Aida tidak merampas suami sesiapa dan berhak untuk berkahwin dengan lelaki muda.

Dalam posting itu, Che Ta juga sempat berseloroh mengenai dirinya juga yang bernikah dengan jejaka ‘bergetah’ ini. Katanya, siap nak tubuhkan whatsapp group dengan nama Laki Kami Muda Bergetah lagi!

Dalam masa yang sama, Che Ta menasihati netizen supaya tidak perlu menghukum mereka (seolah Aida merampas suami-suami mereka). Ada betulnya cakap Che Ta, doakan saja mereka bahagia hingga ke akhir hayat! (rtky/w)


Ruhainies Mengaku Pernah Terima Bunga Dari Safawi

Pengakuan dari pemain bola sepak JDT, Safawi Rashid mengenai hubungan rapat dengan Ruhainies menimbulkan tanda tanya apakah mereka bercinta. Apalagi bila Ruhainies sering menerima jambangan bunga dari Safawi.

“Saya ingin tegaskan yang hubungan kami sememangkan tidak lebih daripada kawan. Saya mengenali dia melalui pembantu peribadi saya. Memang betul dia ada hantar bunga tapi sejujurnya hubungan kami setakat itu sahaja”

Jelas Ruhainis, pada saat ini beliau hanya ingin menumpukan perhatian terhadap perjalanan keriernya dulu. Sebagai pemain bola sepak pulak, Ruhainies risau gosip liar ini menganggu prestasi ‘rakan baik’nya itu.

“Tak pernah terfikir nak lebih daripada itu. Tambahan pula sekarang ini saya sibuk dengan lakonan dan baru berjinak-jinak dalam dunia penerbitan. Saya bimbang juga kalau gosip itu mengganggu prestasi dia. Harap dia buat yang terbaik dalam setiap perlawanan,” katanya.

Sebelum ini Ruhainies pernah dikaitkan dengan suami Adira, Datuk Red apabila sebuah video menunjukkan usahawan itu merangkul pinggangnya. Namun Ruhainies menafikan mempunyai skandal dengan suami orang.

Kemudian Safawi pula sebelum ini pernah dikaitkan dengan beberapa selebriti seperti Wany Kayrie dan sweet Qismina sebelum digosipkan bersama Ruhainies. (rtky/w)


“Bukan Punggung Saya, Gambar Disunting Nampak Lucah”

Memiliki wajah jelita, kulit putih gebu dan bentuk badan menawan, pelakon Izara Aishah antara selebriti yang menjadi perhatian ramai serta dicemburui ramai wanita.

Baru-baru ini timbul pula isu apabila ada netizen mempersoalkan bentuk punggung Izara dan mendakwa Izara melakukan suntikan membesarkan punggung.

Bagaimanapun, menerusi Twitter, Izara tampil menafikan tuduhan tersebut dan menjelaskan foto punggungnya yang tersebar di media sosial itu telah disunting sehingga membuatkan foto itu nampak lucah.

Izara memberitahu, dia juga tidak suka jika punggungnya kelihatan besar seperti dalam gambar tersebut. Izara turut menyertakan gambar asal punggungnya itu bagi mengelakkan salah faham dan fitnah.

Bukan senang bergelar selebriti, dari hujung rambut sampai hujung kaki akan jadi perhatian ramai. Mungkin mereka yang menabur fitnah tersebut cemburu dengan kecantikan Izara.


Zarina Zainuddin Dedah Jadi Isteri Kedua Kerana Simpati

Pada 13 Julai lalu genap 25 tahun usia perkahwinan pelakon Zarina Zainuddin dengan Datuk Seri Raihan Wan Jaafar sebagai isteri kedua.

Menerusi Instagram, Zarina kongsikan kisah perkahwinannya bersama usahawan tersebut dan mendedahkan perkahwinan mereka bukanlah atas dasar cinta tetapi sebenarnya atas dasar kasihan. Kata Zarina lagi, dia menyedari hati wanita lain terluka disebabkan perkahwinan itu walaupun mendapat keizinan.

“Saat ini saya tahu sekeping hati wanita lain hancur berderai. Walaupun perkahwinan saya atas izinnya tapi dia terluka di saat saya baru mengejar bahagia. Alhamdulilah dengan izinnya, kahwinlah saya nun jauh di seberang sana.

Tambah Zarina lagi, suaminya memberitahu dia lebih mementingkan isteri pertama dan tiada cinta dalam dirinya terhadap Zarina. Namun dia memintanya bersabar dan akhirnya mereka masih bersama sebagai suami isteri.

“Selepas tiga bulan kawin suami saya berkata pada saya, Abang kahwin dengan Ina sebab Abang kesian saja, kakaklah (isteri pertama) segala-galanya dalam hidup Abang. Lepas kahwin baru Abang sedar Abang lebih perlukan dia. Kalau Ina nak cinta cinta ni tak ada, kalau sabar adalah nanti.

“Saya masih ingat lagi kata suami saya, ‘abang tak nak isteri keluar ikut depan, dia keluar ikut pintu belakang. Kalau nak jadi seorang wanita harus belajar bersabar dan bersabar. Terima kasih abang. Sabar itu separuh daripada iman,” katanya.

Hasil perkahwinan dengan Datuk Raihan, mereka dikurnuakan dengan empat cahaya mata iaitu pasangan kembar Muhammad Razil Azrai dan Muhammad Raizal Azrai, 22 , Muhammad Naim Azraidan, 15, dan Muhammad Adam Azrai, 12 tahun.


Dipuji Mengacara, Netizen Mahu Nora Danish Ganti Neelofa

Rasanya dah lama juga pelakon Nora Danish tidak muncul di kaca televisyen sejak melahirkan, Ney Ney. Walaupun sudah bergelar ibu kepada dua cahaya mata, Nora masih lagi kekal cantik persis anak dara.

Semalam, Nora mengacarakan program MeleTOP menggantikan tempat Neelofa. Rata-rata penonton memuji Nora yang tampil bersahaja ketika mengacara dan tidak kekok mengendalikan program tersebut.

Ramai yang sukakan cara Nora yang tidak cuba meniru gaya orang lain dan tidak keterlaluan sebagai pengacara.

Tidak kurang juga ada meminta supaya Nora dikekalkan sebagai pengacara MeleTOP bersama Nabil Ahmad. Kata netizen lagi, gandingan Nora bersama Nabil sememangnya menjadi.

Apa pun, Nora dan Neelofa ada aura dan keistimewaan mereka tersendiri dalam bidang pengacaraan. Namun, memang tidak dinafikan Nora sememangnya seorang selebriti serba boleh dan tidak nampak gugup mengacarakan program yang disiarkan secara langsung itu.


DSV Idam Lelaki Kacak, Yang Tak Kempunan Harta Orang

Meskipun tiga kali gagal dalam perkahwinan, ia tidak membuatkan usahawan kosmetik Datuk Seri Vida merasa serik untuk bergelar isteri. Sebelum ini Datuk Vida memberitahu, dia akan lebih berhati-hati dalam mencari pasangan hidup.

Baru-baru ini menerusi entri di Instagram, Datuk Vida memberitahu beliau mahu mencari jodoh dan turut mendedahkan ciri-ciri lelaki idamannya.

Menurut Vida, beliau inginkan lelaki yang mempunyai perniagaan sendiri, seorang yang kacak, kaya, baik hati, ikhlas dan jujur. Kata Vida lagi, paling penting lelaki itu seorang yang tak kempunan dengan hartanya.

Eh apa ni.. Saper yg bakal jadi partner hidup saya? Cer cari jodoh tuk.saya.. Tag kawan yg ada business Kacak Kaya Baik hati Ikhlas.. Jujur.. Tak kempunan harta orang.. Bole? @aliffsyukriterlajaklaris

A post shared by  Dato' Seri Dr. Hajah Vida (@datoserivida) on Jul 15, 2018 at 7:48am PDT

Rata-rata netizen mendoakan agar Datuk Vida segera bertemu jodoh. Ada juga segelintir netizen menasihati Vida agar mencari lelaki yang mampu membimbing, tidak perlu hanya nak mencari yang kaya dan berharta sahaja.

Diharap DSV bertemu lelaki seperti yang diidamkan. Tapi betul juga kata Datuk Vida, bukan senang nak cari lelaki yang ikhlas, ramai yang hanya mahu menumpang di atas kesenangan orang lain.


Black Cemas Kerana Durian Bayi Dalam Perut Tak Bergerak

Bakal menimang cahaya mata kedua, penyanyi Black Hanifah baru-baru ini kongsikan detik cemas yang dilalui olehnya apabila bayi dalam kandungan isterinya tidak bergerak seperti biasa selepas menikmati durian.

Black memberitahu, isterinya Naquia Yasirah Mohd Khairi atau Cira seorang penggemar raja buah, namun dia akan lebih berwaspada agar insiden tersebut tidak berulang lagi.

“Cira memang penggemar durian. Seperti kebiasaannya, saya akan memanggil nama bayi dalam kandungan Cira dan pastinya anak kami akan respon dengan bergerak. Tetapi ketika itu, sewaktu Cira baru selesai menjamah durian, tiada respon diterima dari anak kami. Kami berdua sudah risau.

“Alhamdulillah, selepas kami memanggilnya buat kali ketiga, bayi kami mula memberikan respon seperti biasa. Selepas itu, saya nasihatkan isteri agar berwaspada jika dia teringin untuk menikmati durian. Lebih baik berpada-pada kerana tak mahu perkara yang sama berulang lagi,” katanya kepada Astro Awani.

Dalam pada itu, Black belum bersedia untuk mendedahkan jantina cahaya mata keduanya dan bakal diumumkan apabila tiba masanya nanti.

“Saya tak sabar menunggu kehadiran anak kedua. Bercakap mengenai jantina dan nama, buat masa ini biar kami simpan dahulu.

“Nama bayi pun sudah kami pilih tetapi biarlah kami umumkan kelak di masa yang sesuai. Doakan kandungan isteri saya berada dalam keadaan yang baik,” katanya lagi.


Remy Ishak Dedah Pernah Alami Depresi

Pelakon Remy Ishak, mendedahkan bahawa sebelum ini dia juga pernah mengalami masalah depresi pada dua tahun lepas, ketika menjalani penggambaran filem Pulang.

“Sebenarnya saya pernah mengalami masalah ketika menjalankan penggambaran filem Pulang dan itulah cabaran terbesar saya. Ketika waktu itu, macam-macam berlaku dalam hidup saya”

Secara personalnya, rumah saya kena serang, saya diugut dan sebagainya. Jadi bila saya nak kena mengadap filem Pulang, nak melahirkan watak seperti itu agak susahlah keseluruhan bagi saya,” katanya.

Remy juga mengakui gangguan depresi yang dialaminya juga turut mengganggunya, bagaimanapun berbekalkan semangat yang ada, dia dapat mengatasinya tanpa mengambil sebarang rawatan di hospital.

“Memang saya rasa terganggu, tapi saya cuba yang buat terbaik supaya benda tu saya dapat tepis. Mungkin juga ketika itu saya mengalami fasa peralihan umur, dan ketika itu saya memang depresi. Saya tak ada buat sebarang rawatan, saya hanya muhasabah diri”

“Saya bukanlah jenis orang yang bercakap bila tengah mengalami kesedihan atau waktu ketika saya sedang dilanda masalah. Bagi saya real man akan face the problem”, katanya kepada Rotikaya. (rtky/h)


Kerap Menangis Punca Bapa Gigit Kepala Bayi

Seorang lelaki berusia 43, ditahan polis apabila didakwa mengigit kepala bayinya yang berusia 20 hari dalam kejadian di Bumbung Lima, Kepala Batas, Pulau Pinang.

Mangsa yang merupakan bapa kepada bayi berkenaan bertindak mengigit kepala bayi sehingga meninggalkan kesan kerana dipercayai bayinya kerap menangis pada kejadian 11 Julai lalu.

Menurut Ketua Polis Daerah Seberang Perai Utara (SPU), Asisten Komisioner Noorzainy Mohd. Noor berkata, suspek juga sering melambung dan menggantung bayi di buaian sehingga jatuh ke lantai.

Susulan laporan, isteri mangsa bertindak membuat laporan polis kerana bimbang terhadap keselamatan anak – anaknya yang sering dipukul suspek selain pernah mengugut mahu menjual bayi berkenaan.

Mangsa ditahan kira kira jam 7.50 malam dalam Ops Cantas di perkarangan Hospital Kepala Batas.

Hasil siasatan polis suspek didapati positif dadah jenis methamphetamine dan kini disiasat mengikut Seksyen 31(1) Akta Kanak – Kanak 2001.


Peniaga Durian Cedera Ditikam

Seorang peniaga durian cedera di tikam oleh sekumpulan lelaki disyaki warga Myanmar yang cuba menyamunnya berhampiran Jalan Ipoh, hari ini.

Kejadian yang berlaku kira-kira jam 7.30 pagi itu dipercayai suspek menggunakan pemutar skru untuk menyamun mangsa yang berusia 23 tahun dan dipercayai mangsa mempunyai lima kesan tikaman pada bahagian bahu, pinggang, dagu serta dada mangsa.

Difahamkan, mangsa yang sedang berjalan kaki dari rumahnya menuju ke kereta sambil membawa beg sandang yang mengandungi duit hasil jualan durian diserang tiga lelaki yang tidak dikenalinya.

Menurut Sinar Harian, Ketua Polis Daerah Sentul, Asisten Komisioner R Munusamy berkata mangsa telah ditikam di bahagian dada ketika bergelut dan pihaknya berjaya menangkap salah seorang suspek .

“Anggota balai polis bergerak dan orang awam yang melihat kejadian itu cuba menangkap suspek, namun dua suspek berjaya melarikan diri.

“Pemeriksaan pada seorang suspek berusia 21 tahun yang ditahan itu menemui kad Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) serta satu pemutar skru.

Tambahnya lagi, pihaknya kini giat menjalankan aktiviti memburu suspek yang terlibat dalam kes tersebut.


Pembantu Makmal Didakwa Bunuh Rakan Sekerja

Seorang pembantu makmal kolej vokasional Sultan Abdul Samad dihadapkan ke Mahkamah Majistret Teluk Datok, Kuala Langat Selangor, hari ini, atas tuduhan membunuh rakan sekerjanya 11 Julai lalu, yang juga seorang pembantu takbir di kolej bekenaan.

Dia didakwa melakukan kesalahan membunuh rakan sekerja sehingga menyebabkan kematian Zaimah Mahmod, 57 tahun.

Perbuatan yang dilakukan kira-kira jam 1.20 hingga 3.00 petang itu menyebabkan mangsa meninggal di tempat kejadian selepas dipercayai ditikam dan dicekik rakan sekerjanya.

Bagaimanapun, tiada pengakuan direkodkan daripada tertuduh, Abdul ‘Azhim Mohamad, 28 tahun, selepas pertuduhan dibacakan dihadapan Majistret, Mohd Isa Md Nor.

Pendakwaan dibuat mengikut Seksyen 302 Kanun Keseksaan kerana membunuh yang memperuntukkan hukuman mati mandatori jika sabit kesalahan.

Sebelum ini media melaporkan tertuduh melakukan perbuatan itu kerana sakit hati dengan sikap mangsa yang kerap menyindirnya mempunyai hubungan sulit.


Acara Majlis Tak Senonoh, Safiey Illias Mohon Maaf

Baru-baru ini nama usahawan kosmetik, Safiey Illias sekali lagi menjadi bualan ramai apabila menampilkan acara tidak senonoh di majlis rumah terbukanya yang dihadiri oleh pelajar tahfiz dan anak yatim.

Acara rumah terbuka itu juga turut mendapat kecaman hebat daripada netizen dan juga pendakwah bebas PU Amin yang menyifatkan majlis tersebut dipenuhi dengan aktiviti maksiat sedangkan acara itu dihadiri oleh ramai kanak-kanak.

Berikutan isu tersebut, Safiey membuat permohonan maaf secara terbuka menerusi Instagramnya kepada semua pihak terutama mereka yang beragama Islam dan seluruh rakyat Malaysia.

Menurut Safiey, dia juga berjanji untuk tidak mengulangi perbuatan yang boleh mencemarkan imej agama Islam dan sensitiviti masyarakat. Katanya lagi, dia menerima segala teguran dengan hati yang terbuka dan akan menasihati teman-teman rapatnya yang dilihat melampaui batas untuk berubah ke arah kebaikan.

Video kontroversi yang tular di media sosial itu menampilkan seorang penyanyi ‘wanita’ yang berkelakuan tidak sopan kepada seorang tetamu lelaki. Bagaimanapun, tidak dipastikan sama ada penyanyi tersebut merupakan seorang wanita atau transgender.


Siapa Ahli Politik Yang Ajak Zarina Anjoulie Ke Hotel?

Ramai yang tahu pelakon Zarina Anjouline sememangnya seorang yang lantang bersuara. Zarina juga seringkali tampil dengan pendapatnya mengenai isu yang berlaku di sekelilingnya.

Sebelum ini Zarina pernah mendedahkan dia digoda oleh suami kepada seorang selebriti wanita. Terbaru, Zarina mendakwa ada ‘peminat’ yang sanggup mengajaknya ke hotel untuk melakukan kegiatan sumbang. Apa yang lebih menjijikkan, lelaki tersebut merupakan suami orang.

Zarina juga turut memuat naik gambar lelaki tersebut yang didakwa mengganggunya dan juga pelakon Fathia Latiff. Zarina turut mendakwa lelaki itu dikalangan ‘orang-orang Tun’ yang baru dapat duit dan sudah mula lupa diri.

Bimbang kenyataannya diputar belit oleh pihak tertentu, Zarina turut menyertakan gambar bukti Whatsapp yang dihantar lelaki berkenaan resit pembayaran hotel bernilai lebih RM600.

Zarina turut menghemtam tindakan lelaki itu yang sepatutnya menaikkan taraf negara seperti yang dijanjikan, bukannya terlibat dengan isu wanita dan duit yang akan buatkan mereka ‘jatuh’ suatu hari nanti.